text:
-
Contact
- lionel_326@hotmail.com
Mi ta bai mata mi kurpa!
Reading Time: 9 minutes
Hende ku ta mata kurpa ta hende mente suak?
“Mi no por mas ku e situashon aki. Mi no ta mira niun solushon òf posibel salida. No tin niun hende pa yuda mi, ni niun hende ku ta komprondé mi. No tin niun hende ku berdaderamente ta skucha i mustra komprenshon pa mi. E doló ku mi ta sinti aki a bira insoportabel i no tin otro manera pa mi sali fo’i dje!”
Ora un persona mata su kurpa bo ta tende hende bisa kosnan manera: “Ta hendenan mentalmente suak ta mata kurpa. Nan mester hasi orashon i pidi Dios forsa.”
Esaki ta presis e motibu ku hendenan ku depreshon ku ta pensando pa kita nan bida ta skohe pa no papia ku hende, aunke nan tin nesesidat di hasi esaki. Hopi bia e reakshon ku nan ta tende di hende, no ta yuda nan ku apsolutamente nada.
Den e último 45 añanan kasonan di suisidio a subi mundialmente ku 60%. Suisidio no konosé límite demográfiko ni límite sosio-ekonómiko i tantu paisnan no desaroyá komo paisnan kompletamente desaroyá tin sifranan haltu di suisidio.
Nan ta bisa ku djaluna ta un dia popular pa hende kometé suisidio, sin embargo segun un estudio 25% di tur suisidio ta sosodé riba un djarason, kompará ku 14% ku ta sosodé riba djaluna. Tambe e estudio ta bisa ku despues di djarason e persona su chèns di kometé suisidio ta baha ku 50%. Na Kòrsou e último kaso di suisido (ku mi ta kòrda) a sosodé den Yüni riba un djasabra. Mi ta kere hopi di nos no ta realisá kuantu hende nos ta dal den dje diariamente, ku frekuentemente ta haña minimo e gana di disparse òf bai un kaminda masha leu mes. Esaki ta djis e inisio di loke mi ta bai splika!
Un hende ku yega asina leu na mata su kurpa, no ta djawe pa mañan a skohe pa hasi esei. E tin hopi tempu kaba ta kontemplá esaki, i na momentu ku el a tuma e desishon pa pone fin na su bida ta na momentu ku e no por dil ku e situashon ku e ta den dje mas. E no tin nada di haber ku mente suak anto bo por manda e hende resa kuantu ‘Nos Tata’ ku ‘Ave Maria’ ku bo ke, pero esei lo no trese solushon p’e situashon ku e ta aden, pues e lo no yuda e persona ku nèt nèt nada.
E pais ku mas tantu kaso di suidisio ta Guyana, siguí pa Sur Korea. Hapon ta na di 19 lugá pero ta hala hopi atenshon debí ku e ta un pais sumamente riku i ku kasi no tin kriminalidat. Den un pais ku 127 mion habitante, pa aña sa tin un promedio di entre 2 pa 10 kaso di asesinato. (Kòrsou ta gana Hapon limpi den esei ku alrededor di 20 asesinato pa aña i ku un poblashon hopi mas chiki.) Pero suisidio si tin un promedio di 70 pa dia na Hapon i mayoria di nan ta hende hòmber. Hendenan di edat ta kometé hopi suisidio pa motibu di soledat. E hóbennan sa kometé suidisio pa diferente motibu entre otro problemanan finansiero. Na 2014 Hulanda tabata tin 1835 kaso di suisidio, pues un promedio di sinku suisidio pa dia, i akinan tambe hende hòmber ta prevalesé!
Pa bo por komprondé dikon un hende ta yega asina leu na mata su kurpa, bo tin ku komprondé kon hende ta funshoná. Pa di promé tur hende tin nesesidatnan básiko, un sèt di kerensha i metanan den bida ku nan lo ke logra. Tur loke por strobabo di kumpli ku bo nesesidatnan básiko, òf ta presentá su mes komo un menasa pa kerenshanan ku semper bo tabata tin i/òf ku bo tin miedu di kambia, òf ta stroba bo di kumpli ku bo metanan, lo por kousa algu ku mi tin sigur nos tur a yega di eksperensha kual ta frustrashon. Frustrashon ta nada mas ku e límite di toleransha ku bo tin pa un situashon ku bo ta konsiderá fèrfelu. E frustrashon por bin dor di soledat, konflikto di kerensha, sintimentu di un impotensia di no por kambia un situashon ku bo ta aden, pèrdè speransa èts.
Di akinan tur kos ta sigui pasa den un sekuensha. Si bo frustrashon no wòrdu solushoná, bo ta bin kai den depreshon. Akinan bo ta pèrdè gana di hasi tur kos, asta kosnan ku bo gusta. Bo mente ta drenta e fase aki p’e protehá su mes for di tur e frustrashon ku el a bin ta dil kuné. E ta manera bai den un ‘hibernation mode’ pa evitá ku e tin ku dil ku mas kos. P’esei e ta kita bo smak di sali kas, e ta kita bo smak di atendé ku hende, e ta kita bo smak di hasi tur kos, ya asina e no tin ku dil ku nada. Solamente ku e modalidat aki no ta sinti dushi. Bo ta sinti bo skur di paden, manera kos bo ta den laman hundu i sukú kaminda bo no ta mira nada, te p’abo sa unda bo tin ku landa bai pa bo yega tera. Pa e motibu ei si bo bisa un hende ku ta deprimí, p’e hasi algu ku e gusta, e no ta yuda ku nada. Bo mand’é bai hasi orashon, tampoko bo no ta yud’é ku nada. Bo bis’é ku e mester ta fuerte, tampoko bo no ta yud’é ku nada. De facto, e kosnan aki ta empeorá su situashon pa motibu ku e ta sinti ku e mes no por saka su mes for di e depreshon ku e ta sinti, i abo ta lag’é sinti e peso ei mas ainda.
Na momentu ku bo ta den depreshon bo mente outomátikamente ta pasa p’e siguiente fase kual ta ‘fight or flight’. Esaki ta un abilidat primitivo di hende pa yuda protehá nan mes. Esta, na momentu ku bo ta sinti bo den peliger, bo kurpa kompletu ta kai den sea e posishon di pelea (bringa òf defendé bo kurpa) òf bo ta bai den e posishon di hui. Dor ku nos ta hendenan sivilisá, nos tin ménos tendensha pa skohe pa pelea (dependé e situashon tambe), pero huida si nos ta buska konstantemente pa situashonnan fèrfelu. Pues na momentu ku bo tin un frustrashon konstante den bo bida ku bo mente no por dil mas kuné, e ta bai kai den e ‘fight or flight’ (den e kaso aki ‘flight ’) i akinan bo ta bin haña gana di drenta avion i bai biba un lugá masha leu mes. Dependé kon profundo e frustrashon/depreshon ta bo ta haña gana di bai drumi anochi sin lanta bèk mainta. Pues simplemente bo ke disparsé i den kasonan mas severo bo ta haña pensamentunan di suisidio, gana di kometé suisidio, i/òf bo ta hasi intento pa kita bo bida òf bo ta simplemente mata bo kurpa. (Hopi bia ora hende hasi intento di suisidio ta nan forma di buska/pidi atenshon, pues e ta diferente for di hende ku realmente ta kometé suisidio. E no ta nifiká ku e persona ku hasi intento, no por hasié, simplemente e no a yega asina leu.)
Por lo general hende muhé ta hasi mas intento pa kometé suisidio, i por lo general hende hòmber ta kometé mas suisidio. E motibu ta simplemente pasó hende muhé tin mas toleransha pa dolónan emoshonal kompará ku hende hòmber. Aparte di esei, hinter e sosiedat tin mas komprenshon pa ekspreshonnan emoshonal di un ser femenino, kual ta yuda trese alivio, pero den kaso di un ser maskulino e tin mas chèns di wòrdu huzgá, por lo tantu nan tur ta suprimí/kontené nan emoshonnan aden i hende hòmber mas lihé ta reforsá nan mekanismo di defensa ku supstanshanan kímiko manera sigaria, alkohòl i otro droganan.
Hende muhé tin mas manera pa deskargá su mes i sosiedat ta mir’é mas aseptabel. Hende hòmber tin mas problema ku nan outo-estima, no opstante ku nan ta skonde esaki! Tambe hende hòmber ta sinti mas preshon di sosiedat pa ku su situashon finansiero i ta haña mas preshon di responsabilidatnan ku e tin ku karga pasó e ta e sekso maskulino. Komo hende muhé ta e sekso físikamente debil, hopi atenshon i konsentrashon ta bai na e muhé pa bis’é ku e ta fuerte, pero hende hòmber kual ta esun emoshonalmente mas debil (ounke esaki ta wòrdu bon skondí), básikamente niun hende no ta preokupá kuné. Esakinan kisas ta splika dikon muhé ta hasi mas intento di suisidio, pero al final hende hòmber t’esun ku mas ta kita nan bida. Nan mekanismo di defensa ta basha den otro hopi mas lihé!
Hende ku ta mata kurpa ta hende mente suak?
Laga mi splika bo presis dikon abo ta konsiderá bo mes mas fuerte. E persona ku ta konsiderá su mes ku mente mas fuerte básikamente tin mas abilidat pa gaña su mes. Korekto…..asina mes. (Mira e kos for di un otro ángulo pa evitá pensamentu negativo. Por ehèmpel si bo a keda sin haña un trabou ku ègt bo tabata ke, bo ta bisa bo mes “Tin algu otro na kaminda ku ta mihó p’ami”). Den kasonan severo, mas bon bo por gaña bo mes, mas chèns bo tin di evitá pensamentunan di suisidio. Esaki t’e motibu tambe ku mas ignorante bo ta, mas felis bo ta biba, ménos pensativo bo ta, ménos chèns bo tin di eksperensha frustrashon/kambio di kerensha i depreshon. E personanan ku ta pensa konstantemente riba kosnan di mundu, ta analisá bida i opservá komportashon di hende i impaktonan ku esaki tin riba bida na mundu i naturalesa tin mas chèns di eksperensha frustrashon i depreshon, pa motibu ku nan ta mas konsiente di loke ta pasa rònt mundu i un hende asina ta mas konsiente ki ora e ta gañando su mes. (No tur bia, pero e chèns ei ta mas grandi serka nan).
Den mi buki ‘Niun Pátaka‘ mi a splika ekstensamente kiko ta Mekanismo di Defensa, pa kiko nos tin nan i kuantu di nan nos komo hende tin. Ora bo lesa nan bo ta bin mira kuantu bo ta gaña bo mes pa evitá di kousa doló emoshonal den bo mes.
Mi ta kap e artíkulo na dos, dunando bo chèns di buska e buki ya asina ta bira mas fásil pa bo komprondé e siguiente parti. Buska e buki na Mensing’s Caminada òf tuma kontakto ku mi na lionel_326@hotmail.com òf via Facebook, i siguiente siman mi ta bai splikabo na plaka chikí kon un hende ta yega asina leu na mata su kurpa.
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


c: text/html

text:
Wednesday, August 6, 2014
BonBini na nos cas nobo! E ta yama: "MarieStella", y ta situa na un puelito cu yama Saventa, cu tabata e prome "CAPITAL" di Aruba. E ta hopi pega cu laman, nos dushi laman, cu nos ta stima asina tanto! Solamente cu un camina meimei nos y e laman! Sinembargo tin un rij di casnan priva na canto di laman, ma tin 3 of cuatro entradanan cu nos por yega facilemente na canto di awa. Zeeover ta hopi serca tambe!MarieStella ta un cas pa e cuido di nos cu ta di edad halto of cu por un of otro disabilidad. E ta provee 18-20 casitanan pa esnan cu ainda pa zorg pa nan mes, y tambe e nivelnan pa cuido mas intensive. Nos ta haya e cuminda cayente merdia, y combustibelnan pa algo pa desayuno y atarde; tambe nan ta provee labamento di panja, limpiesa di cas, maintenacion, y chapimento di yerba ront cas, E casitanan tin un camber pa dos hende, banjo amplio grandi pa rolstoel,, cu cushina y sala. Tin un staf medico di doctor y nurnan, physioterapi, etc.
Nos a muda riba dia cu BICENTO'S a haci 91 anja! Danki Dios pa Su yudansa den henter e anja te di e dia di awe. E mudamento a bai lihe y sauve cu yudansa di yiu y amigo. Nan a provee dos BOLO provee di Linda (yiu) y Ingrid (amiga) y un "Quesio" pa Myrna, su yiu. Danki na un y tur pa boso yudansa!!
Aki, ami Betty ta "pose" cu Pastor Eusebio (Chebo) Petrona, hunto cu mi sobrino Wayne Ratzlaff di Canada. Wayne y su eposa Bonnie tabata bishitando mi na luna di Februari. Chebo a conta mi sobrino, e mainta ey, na Camp Washington, cu su tata, mi ruman John (ya cu Senjor) a yud'e financieramente pa bai na Beibel School na Jamaica! Esey tabata un sorpresa pa Wayne, pasobra anan tabata mucha yong e tempo ey. Tabata un bendicion pa nan dos combersa riba e bendicion ey, cu Ruman Chebo por a conoci un yiu di esun cu a yud'e den necesidad.
LEY Y GRACIA
Ya a pasa mas cu dos mil añanan despues di e morto ariba un crus di nos Señor Jesus, y di Su resureccion. Y desde e tempo ey, e Bon Nobo di pordon di picanan, y di salbacion pa medio di fe personal den nos Señor resucita, a wordo y ta siendo proclama. Toh te awe masha hopi hende den mundo, encluyendo e Islanan di Antiyas, ta sigui biba den scuridad, mescos cu nunca e Mesias a bini, y a muri y resucita pa nos.Scritura Santo of sea Beibel, ta bisa nos hopi cla, cu si tabata posibel pa un persona wordo hustifica pa medio di Ley, of sea, door di wardamento di Ley, anto Cristo a muri pornada. Un persona, kende cu e por ta, cu ta bibando cu e pensamento cu e lo wordo declara husto, pasobra cu e ta biba di acuerdo cu e dies mandamentonan, ta den un eror grave. Nos no ta bisando esaki aki, cu e dies mandamentonan ta malo of robes. Absolutamente cu no! E mandamentonan ta husto y bon, pero ta nos ta debil.
Pa sea sincero y honesto di acuerdo cu revelacion for di Dios den Scrituranan, NO TIN NI UN persona husto den henter nos mundo, ni sikiera un. Tur a desvia di e bon camina, tur a bira inutil. No tin un cu ta bon, ni sikiera uno. Nan garganta ta un graf habri, nan lenga ta practica mentira. Veneno di colebranan ta ariba nan lipnan. Nan boca ta yen di maldicion y amargura. Nan pianan ta lihe pa drama sanger; ruina y miseria ta marca nan pasonan, y e camina di pas nan no conoce. No tin temor di Dios dilanti nan bistanan. Lesa Romanonan 3:9-18.
Pa motibo di e berdadnan ey revela hopi cla na nos, amigonan, den Scritura, no ta keda luga pa ningun hende gaba. Pero na lugar di gaba, tur di nos su boca ta wordo silencia. Pasobra separa di fe den Cristo, ni un persona den henter e mundo aki cu lo wordo declara husto, separa di fe den Cristo, Kende a carga nos picanan den Su curpa ariba e crus. Pa nos, libra di picanan, por biba pa husticia, pasobra ta pa medio di Su heridanan, nos a wordo cura. Esey ta e bida berdadero, y e ta pa fe. Y e fe aki ta bini di Dios Su mes mediante e Evangelio y e Spirito Santo cu semper ta compaña e berdadero Evangelio di nos Señor. Y tur esaki ta pasobra nos Tata Celestial a stima nos asina tanto cu E no a spar ni Su unico Yiu, ma El a dun’E pa nos tur, pa trece nos serca djE. Ora cu nos Señor Jesus tabata den un curpa humano mescos cu nos, El a sclama den un ocacion bisando: Bini serca Mi, boso tur cu ta cansa y carga, y Ami lo duna boso descanso. Tuma Mi yugo ariba boso, y siña di Mi. Pasobra Mi ta mansu umilde di curason. Pasobra Mi yugo ta suave, y mi carga ta lihe. Señor Jesus a bisa e palabranan ey, mientras cu E tabata den un curpa humano mescos cu nos, pero sin e naturalesa di pica, manera nos tur tin. Y ta net pa e motibo ey, El a expresa Su amor real y Su compassion na TUR hende di mundo te ariba e dia di awe.
Pasobra El a conoce kiko tin den hende. Pa e motibo ey, amigonan stima di tur parti di mundo: Sea sigur, y masha sigur cu Jesus ta stima bo mescos cu El a stima esunnan cu a mir’E y a scuch’E, e tempo cu E tabata den un curpa humano mescos cu nos tur tin awor. Y Scritura ta revela cu El a wordo tenta den tur cos mescos cu nos, pero sin pica. Siendo cu Señor Jesus nunca a cai den pica, ta nifica alomenos cu El a soporta tur e peso di e tentacionnan cu El a pasa aden.Y laga nos purba comprende di nos banda, cu ta pa nos El a sufri, y ta pa nos El a muri. Y ta pa nos e Tata a lant’E for di e mortonan. Pa asina un dia pronto nos lo mir’E net manera E ta! O repenti awe di bo bida di pica y pone bo fe di henter bo curason den nos Señor y Salbador Jesus.
Posted by Bicento & Betty Henriquez at 7:59 PM No comments: Links to this post
Subscribe to: Posts (Atom)

robotstxt: allowed

filter: keep


text:
Medida nan cu lo wordo tuma pa cu e situacion aki relaciona cu venezolano nan cu vakantie aki na Aruba, of cu ta wordo captura como ilegal.
Manera ya hopi hende sa, e president di Venezuela a dicidi di sera e espacio aereo entre Aruba y Venezuela cu efecto di inmediato. Loke ta significa cu no ta posibel e trafico aereo directo entre Aruba y Venezuela.
E efecto nan secundario di esaki ta:
1. E venezolano nan cu ta permanece riba nos isla como turista, y cu nan estadia maximo ta wordo alcansa den e periodo di cierre di e espacio aereo, lo permanece ilegalmente riba nos isla.
2. E venezolano nan captura ilegalmente pa Guarda nos Costa den e periodo di cierre di e espacio aereo no por wordo saka di nos isla.
Debi cu nos no por duna e imprecion cu pa motibo di e cierre di e espacio aereo, e turista nan venezolano por permanece pa un periodo indefini y of por continua sin trabou ilegal, e siguiente punto nan ta wordo dicidi inmediatamente:
Ad. 1: turista venezolano
Ta haci un distincion entre:
a) E turista venezolano cu tin un garante pa su estadia. Na e momento cu un turista alcansa su maximo dia nan permiti durante e periodo di cierre di e espacio aereo, lo comunica telefonicamente cu e garante. E garante lo wordo informa cu e turista en cuestion, ta wordo impone un obligacion di notificacion semanal. Na e momento cu e espacio ta wordo re-habri e garante mester asegura di cu e turista en cuestion ta sali di Aruba lo antes posibel.
b. E turista venezolano cu a ingresa na Aruba cu su propio solidez financiero, sin garante.
E turista venezolano cu a haya un estadia maximo di 30 dia y cu e dia a yega den e periodo di cierre di e espacio aereo, lo mester pasa na X-edificio di Codemsa pa un extencion turistico.
Ad. 2: ilegal nan venezolano
E venezolano cu ta wordo captura pa Guarda Nos Costa durante e periodo di cierre di e espacio aereo den trabou nan ilegal, lo ricibi un ordo di salida di Aruba, pero e remocion fisico aki lo por sosode solamente ora cu e espacio aereo a habri bek. Debi cu e no ta claro ainda cuanto tempo e cierre lo dura, y, pa reduci gasto nan asocia cu un detencion di venezolano nan ilegal, a dicidi di impone na e venezolano captura ilegal durante e dianan final, aparte di un ordo di expulcion, un deber diario di informa. E venezolano involucra mester tin un garante cu lo asumi e responsabilidad cu e venezolano aki ta cumpli cu su deber di informa y cu e ta asegura su mes cu e venezolano ta wordo entrega pa su remocion tan pronto cu e espacio aereo ta habri di nobo.
Den resumen:
E turista venezolano cu durante e periodo di cierre di e espacio aereo:
1. a alcansa e estadia maximo permiti di 30 dia, mester solicita pa un extencion turistico.
2. a alcansa e estadia maximo formal di 90 dia, ta wordo impone un deber semanal di informa atraves di su garante te e momento cu e espacio aereo y e turista en cuestion lo mester abandona nos isla.
3. cu a wordo captura ilegalmente, ta sujeto na e deber di informa den cual e mester tin un garante cu ta responsabel, entre otro cos nan, cu e venezolano ta cumpli cu e deber di informa y cu e lo entrega e venezolano pa su remocion tan pronto e espacio aereo ta habri di nobo.


text:
ORANJESTAD (AAN): Dialuna 5 di Maart a recorda cu un aña pasa rev. Pastor Tony Peralta a fayece na su pais natal Filipinas. Pastor Tony a traha 20 aña na Aruba. El a cuminsa traha na misa Sta. Filomena na Paradera na aña 1988 y a keda te cu 2002. Na juli 2002 Pastor Tony a bai traha na Misa Sta. Teresita na San Nicolas. Y na aña 2008 a sali cu pension y a bay su pais natal Filipinas.
Pastor Tony tabata un persona hopi keri tanto den parokia di Paradera como na parokia di San Nicolas. Durante e ceremonia cu a tene aña pasa tabatin e disponibilidad pa haci un donacion, cual suma tabata fl. 3036,75. Esaki a wordo manda Filipinas y famia di Pastor Tony tambe a contribui y asina a laga construi un mausoleo, cual a keda cla na November 2017.
Pueblo en general, especialmente pueblo di Paradera y pueblo di San Nicolas, comunidad Filipino ta wordo cordialmente invita pa un Santo Sacrificio di misa diasabra 10 di Maart pa 7’or di anochi na Misa Sta. Filomena na Paradera.
Ban recorda Pastor Tony R. Peralta den nos oracion y gradici Papa Dios cu El a manda pa nos un persona sublime y cu un carisma particular. Un persona cu a laga un mensahe pa un y tur: “Ban resa y traha hunto pa nos por scirbi cu pen di oro e futuro di nos parokia, mientras nos ta enfrenta e retonan di e milenio nobo”.


text:
ORANJESTAD - Parlamentario Endy Croes ta splica cu cada dia cu pasa e ta mas convenci cu AVP a horta e pais aki na un manera structura hincando nos futuro generacion den un pesadiya sin igual.
Sin mira e debe cu nan a orchestra unda Staatssecretaris Raymond Knops a confirma esaki cu su declaracion cu e debe nacional di Aruba a crece den ultimo 8 aña di 40% te rond 90%. Si mira e rapport ‘Bo Aruba’ unda AVP manera un rovers bende partij a compromete Aruba cu 1.6 BIYON, esta 1600 MIYON florin na proyectonan di cual 1000 MIYON ya caba a wordo comprometi. Minister anterior a nenga di duna su comentario riba esaki mientras den diferente proyecto ta para claramente cu falta documentacion. Parlamento actual lo haci un huiswerk riba esaki pa asina entrega mas keho den futuro cercano.
Corupcion na gran escala
Si mira con Benny Sevinger a estafa tereno y patrimonio di pueblo den e diferente casonan cu ya nos a publica, keda pendiente pa mas tereno cu awor a sali na claridad bendi na prijs di riba 3 miyon dollar di amigonan hopi cerca di AVP cual tambe lo wordo inclui den investigacionnan andando. AVP no solamente a comete un desaster financiero cu finansas publico di Aruba pero tambe a “HORTA” e pais aki. AVP a usa 112 MIYON florin na deskundig advies pa abogadonan yuda nan construi camindanan “legal” mey mey di tur regla pa purba get away cu corupcion na gran escala di entre otro tereno. AVP a malgasta y complace amigonan cu un suma di 89 MIYON na promocion pa asina 8 aña largo keda brain wash mente di nos comunidad, pa asina keda na poder y comete nan fechorianan.
Mas di 4 biyon na debe
Parlamentario Endy Croes ta splica cu e ta compronde cu pueblo tambe a cansa y kier mira accion di Ministerio Publico mas liher. Sigur esaki ta e gran deseo di mayoria pero nos sa cu un investigacion profundo lo tuma su tempo. No solamente e rovers bende AVP a estafa nos pais Aruba pero alaves a hinca Aruba cu un debe di riba 4000 MIYON florin y prestamonan casi impagabel. Den 2018 Aruba mester paga 216 MIYON florin solamente na interes di placanan presta door di AVP. Esaki ta igual cu 600 mil florin pa cada dia. Esaki ta sin paga riba e capital. Raymond Gradus di CAFT a splica den prensa den luna di Juni cu cada baby cu nace awe ta nace cu un debe riba su cabez di Afl. 40 mil florin. Esaki ta e maneho cu vision di AVP, e rovers bende partij.
AVP ta sigui horta legalmente
Despues di a “horta” y destrui nos pais na un manera increibel awe tin 9 Parlamentario di AVP kendenan no ta bin trabao “at all” cu excepcion ora tin reunion publico y ta hortando placa di pueblo aki na un manera legal. Net parlamentarionan aki di AVP kier skirbi den corant riba Crisisheffing? Asina tin hende ta perde cuero di cara. Bo ta causante di tur e desaster aki y awor kier purba culpa otro of kier purba splica pueblo cu bo tin solucion. Pueblo, cu pasenshi y perseverancia nos lo sa di pasa den temponan dificil hunto cu un solo meta cu ta salba nos Aruba pa nos yiunan di mañan. Nos unico compromiso mester ta cu nunca pero nunca mas e rovers bende di AVP por bolbe na poder.


text:
Promovendus
Un promovendus (na latin: esun ku tin ku promové) ta un persona ku pa medio di hasi un investigashon sientífiko kompletamente independiente i pone e resultadonan den un tésis ke haña e titulo akadémiko doctor.
Segun normanan ulandes un promovendus no ta un studiante, pero un persona ku ta produsí konosementu sientífiko. Ta p’esei hopi di e personanan aki ta den servisio di un universidat na Hulanda. Pero tambe ta posibel pa promové dor di hasi un investigashon den un laboratorio industrial, un hospital òf un biblioteka sientífiko.


text:
MFK ta selebrá dia di Obrero ku sentimentu miksto
Klase trahadó no ta bon sirbi den e último añanan ku a transkurí
Dia 1 di mei, dia Internashonal di Labor kaminda Gobièrnu, sindikatonan i otro organisashonnan ku tin di aber ku e mundu laboral ta bin huntu pa selebrá e dia aki.
Si nos tira un bista bek riba e aña ku a transkurí entre 29 di mei 2017 pa promé di mei 2018, nos mester konstatá ku tabata un di e añanan di mas skur den nos historia pa e klase trahadó, un kantidat di negoshi a redusí e kantidat di empleado ku nan ta operá kuné i otronan a sera nan porta ku komo konsekuensia ku un gran kantidat di yunan di Kòrsou a pèrdè trabou i nos tin awor 14.1% di e komunidat desempleá ku ta ekivalente na kasi 11,000 persona sin trabou.
Insel Air ta un di e kompanianan kaminda ku hopi doló na nos kurason nos ta rekordá ku 500 trahadó a pèrdè nan trabou, esaki despues ku a krea speransa falsu serkánan ku gobièrnu lo invertí 33.1 mion florin den e kompania pa salbaguardiá tur e 600 kuponan di trabou. Pero nos por a tuma nota ku djis despues ku gobièrnu a duna Insel Air parti di e 33.1 mion e empresa a kontinuá ku e proseso pa redusí e kantidat di trahadó ku tabata laborá na e aerolínea.
Nos ta yega 1 di mei 2018 pa selebrá dia di Obrero pero ta surgi inseguridat serka empleado nan di Refineria Isla ku ta mas di 1500 trahadó i tambe esnan ku ta empleá na UTS, kaminda. ta bai kita 280 trahadó. Trahadónan na UTS mester paga ku pèrdida di nan trabou, pa mal maneho di den pasado di direktor di UTS.
Manera nos tur sa ta gobièrnu resientemente a disidí ku ta start un proseso kompletamente di nobo pa yega na un operador nobo pa nos refineria di un forma diligente i di un forma transparente, faltando apénas 20 luna pa e kontrato terminá ku konsekuensia ku trahadó nan no tin garantia ku nan lo tin trabou na komienso di 2020.
Ta di mas bisa ku finansa públiko ta di tal forma manehá ku défisit nan ta sigui oumentá i awor aki tin un buraku di 133 mion florin den aña 2017 i tur senario ku Gobièrnu ta presentá pa solushoná finansa públiko, no ta kuadra ku realidat. E gastunan relashoná ku konstrukshon di Hospital Nobo, ta bai tin komo konsekuensia, ku lo bin mas medida kontra pueblo den futuro serkano, pa motibu ku e gastu èkstra ta alrededor di 74 mion florin.
Nos a ilustrá den e komunikado aki, tres empresa ku ta di vital importansia pa nos ekonomia i e situashon ku trahadónan ta eksperensiando pa ku nan futuro i tambe e mal maneho den nos finansa públiko ku ta kousando mas i mas malestar bou di nos klase laboral i ku tur kos ta indiká ku lamentablemente esaki lo siguí empeorá. Den un ekonomia frágil, kaminda ku komersiantenan ta operá kouteloso pa motibu di insertidumbre i hopi trahadó ku ta traha a base di kontrakt i otronan ku no tin trabou no por plania un futuro pa nan famia.
No opstante e realidat aki di Kòrsou tòg, MFK kier felisitá kada obrero ku awe ainda tin un trabou i por selebrá dia di obrero, na abo ku ya a pèrdè bo trabou i/òf abo ku ta den insertidumbre pasombra bo no sa ku mayan lo bo tin un trabou, no pèrdè speransa huntu nos mester por pone Kòrsou bek riba pia, pa pronto bo tambe por tin un trabou pa bo por selebrá dia di Obrero di un forma digno.
Felis dia di Obrero.
Kòrsou, 1 di mei 2018
Direktiva di MFK


text:
Pos Chikito: Diasabra algo pasa di 2’or y mey di marduga, presencia di polis ta wordo pidi na un adres na Pos Chikito.
Na yegada nan ta topa cu un persona kende a bay mustra polis unda Djoedjoe a keda benta despues di a wordo severamente maltrata pa un grupo di persona.
E persona aki a conta polis cu e tabata testigo di con e grupo di persona a yega, baha for di un auto y a maltrata e conocido adicto ambulante di Pos Chikito “Djoedjoe”, cu palo.
Despues cu e grupo a caba nan a bandona e sitio den un auto, di cual polis tin tur datos caba.
Djoedjoe a keda seriamente herida, cu hopi sla na cabes, e tabata sangrando bastante for di nanishi, su wowo rechts tabata full tapa.
Mesora e agentenan na e sitio a pidi pa un ambulance.
Na yegada di ambulance, personal di ambulance opta pa transporta Djoedjoe cu urgencia pa hospital.


text:
Huidige artikelen
Artikelen uit maart 2017
31-3-2017 - Por pasa busca e pakete di winstbelasting 2016 na Departamento di Impuesto
E pakete ta contene e formularionan di declaracion di aña 2016
Lees meer...
30-3-2017 - Diabierna ta ultimo dia pa entrega e plachinan di number di vehiculo di motor cu no ta den uzo
30-3-2017 - E siman aki por acudi na YMCA San Nicolas pa yena e formulario di inkomstenbelasting 2015
24-3-2017 - Otro siman por acudi na YMCA San Nicolas pa yena e formulario di inkomstenbelasting 2015
Lo duna ayudo durante henter siman di 27 di maart
Lees meer...
16-3-2017 - Otro siman por acudi na YMCA San Nicolas pa yena e formulario di inkomstenbelasting 2015
Lo duna ayudo durante henter siman di 27 di maart
Lees meer...


text:
Prome cu bo cuminsa traha un peticion regular di proyecto y entrega esaki, semper ta bon pa traha un cita orientador. CEDE Aruba ta traha cu diferente fondo den exterior. Posiblemente bo proyecto tin oportunidad pa haya financiamento di otro fondo. CEDE Aruba lo mira bon hunto cu bo kico ta e miho maneho y cual procedemento mester sigui. CEDE Aruba ta financia anualmente proyecto grandi y chikito riba e diferente areanan di trabao. Si bo ta prefera pa lesa prome tocante e areanan di trabao, anto click aki. Si bo ta desea di sa mas encuanto e posibilidad cerca Samenwerkende Fondsen Caribisch Deel van het Koninkrijk, anto nos ta referibo na: www.samenwerkendefondsen.org. Atencion: mester entrega tur peticion pa Samenwerkende Fondsen cerca CEDE Aruba.
Con nos ta financia?
- Bario & comunidad
- Individuo & famia
- Mucha & hoben
- Hende di edad & hende cu limitacion
- Grupo vulnerabel
- Fortificacion di NGO
Si bo ta desea di sa mas di nos areanan di trabao, click anto aki prome.
- Peticion regular pa proyecto
- Centro di bario
- Iniciativa di bario
- Vakantiekamp
Financiamento regular di proyecto
- Un formulario di peticion pa proyecto (download aki)
- opcional: un projectdossier di bo organisacion
- un extracto reciente di Camara di Comercio
- statuutnan di bo organisacion
- Un relato anual financiero reciente di e ultimo aña economico
- Rekisito specifico pa cada proyecto (consulta mas aleu)
E formulario pa peticion pa financiamento regular di proyecto bo por download aki.Formulario di Peticion
E duracion pa tratamento di e financiamento regular di proyecto ta entre 6-8 siman despues di fecha di entrega.
E condicionnan general cu ta relaciona cu Financiamento Regular di Proyecto bo por download aki den PDF.Condicionnan General
Centro di Bario
Si bo ta envolvi den un centro di bario/organisacion di bario y ta busca financiamento pa parti di e programa anual of pa actividad separa anto bo por haci uzo di e peticion pa Centro di Bario. Si bo no a cera conoci ainda cu CEDE Aruba anto ta deseabel pa un conversacion orientador tuma lugar prome. Por fabor traha un cita pa esaki.
En caso cu bo ta desea di entrega un peticion pa Centro di Bario, anto bo mester entrega un ‘Formulario pa Peticion Centro di Bario’ completamente yena. E formulario pa peticion bo por download aki.Formulario Pa Peticion
E duracion di e proceso di e peticion Centro di Bario ta maximo 1 siman despues di e fecha di entrega.
Atencion: Si bo ta desea di entrega un programa anual completo anto bo mester haci uzo di e procedemento “Financiamento Regular di Proyecto”.
Iniciativa di Bario
Si bo ta envolvi den un iniciativa di bario y/o grupo di habitante y ta desea di organisa actividad pa bo bario, anto bo por haci uzo di e peticion Iniciativa di Bario. Si bo no a cera conoci ainda cu CEDE Aruba anto ta deseabel pa un conversacion orientador tuma lugar prome. Por fabor traha un cita pa esaki.
En caso cu bo ta desea di entrega un peticion pa Iniciativa di Bario, anto bo mester entrega un ‘Formulario pa Peticion Fondo Iniciativa di Bario’ completamente yena. E formulario pa peticion di Iniciativa di Bario bo por download aki.Formulario Pa Peticion
E duracion di e proceso di e peticion Iniciativa di Bario ta maximo 1 siman despues di e fecha di entrega.
Vakantiekampen
Si bo ta desea di organisa un vakantiekamp pa mucha y/o hoben bo por bin na remarca pa e peticion Vakantiekamp. Si bo no a cera conoci ainda cu CEDE Aruba anto ta deseabel pa un conversacion orientador tuma lugar prome. Por fabor traha un cita pa esaki.
- un programa extenso di campamento
- un presupuesto transparente
- lista di e boluntarionan cu lo ta envolvi durante e campamento
Atencion: CEDE Aruba ta spera di bo boluntarionan cu nan tin experiencia cu tene campamento. Por ta cu ta pidi bo pa demostra e experiencia di bo boluntarionan. Tambe CEDE Aruba hunto cu ATHA ta organisa regularmente curso pa lider di campamento dentro di e proyecto VIBES 4 YOUTH. Ta posibel cu CEDE Aruba ta pone participacion di bo lidernan di campamento como condicion pa por haya financiamento.
E duracion di e proceso di e peticion Vakantiekamp ta maximo 2 siman despues di e fecha di entrega.
Procedemento di Evaluacion
- E proyecto ta relevante y urgente, e proyecto ta den area di trabao di CEDE Aruba y e proyecto ta urgentemente necesario?
- E proyecto ta structural of incidental, e proyecto ta sostenibel of e tin efecto un biaha so?
- Tin un base di apoyo pa e proyecto, tin suficiente sosten y interes for di e grupo meta y comunidad pa e proyecto?
- E caracter di e proyecto ta dentro di e area di trabao di CEDE Aruba?
- Tin algun riesgo pa cu realisacion, e probabilidad ta grandi cu e proyecto no ta keda realisa y no tin efecto?
- E presupuesto pa e proyecto ta na ordo y transparente?
Ta evalua bo peticion segun e seis criterionan aki, despues ta sigui e tuma di decision. Si ta aproba e peticion anto bo ta ricibi un carta di aprobacion cu informacion tocante e manera con bo mester responsabilisa e aporte. Banda di esey den e carta di aprobacion por tin condicion mara na e financiamento. E directiva di e organisacion mester firma e carta di aprobacion di manera legal pa duna acuerdo. Den caso cu e proyecto keda rechasa bo ta haya un carta di rechaso.
Proyecto aproba: anto kico?
Si e peticion di proyecto keda aproba ta cuminsa e fase di ehecucion di e proyecto. Oficina di CEDE Aruba ta traha hunto cu bo acuerdo cla tocante ehecucion, monitoreo, evaluacion y cuenta final di e proyecto.


text:
WILLEMSTAD/ ROTTERDAM: Riba 2 di òktober ultimo a tuma lugá un konsierto kompletamente bendí na teater Islemunda na Rotterdam. E evenementu tabata den kuadro di e proyekto ‘Cura Meets Cabo’ ku ta un inisiativa di e kantante kurasoleño Tamara Nivillac. Den kolaborashon ku Strength By Unity Foundation i Levende Talen a organisá un atardí kultural kaminda Kòrsou i Cabo Vèrdè a topa pa asina saludá otro di un forma kordial i artístiko ku baile, deklamashon, músika i kanto. Lingüista Ramon Todd Dandaré, di Aruba, a habri e programa ku un presentashon tokante e similaridatnan entre e dos idiomanan. E kulminashon di e atardí tabata lansamentu ofisial di e kansion nobo titulá ‘Mi Ku Bo’.
‘Cura Meets Cabo’ ta un proyekto ku a wòrdu inisiá e aña akí. Na komienso di aña Tamara a hasí un cover di e kansion ‘Hello’ di Adele, tradusí na Papiamentu huntu ku produktor Stanley Clementina. E videoclip lansá entre otro via YouTube i Facebook, konsekuentemente a bai viral. Tamara a hala atenshon di entre otro FunX i RTL Boulevard aya na Hulanda, pero hopi pekuliar tabata e montón di reakshonnan ku a drenta for di Cabo Vèrdè.
Caboverdianonan tabata fasiná pa e echo ku nan tabata komprondé un gran partí di e idioma i nan tabata kurioso pa sa ta di kua país e kantante ta desendiente i ta kua idioma e ta papia. E kuriosidat akí a inspirá Tamara di tal forma ku e mes a bai eksplorá pa asina haña sa mas tokante e lasonan evidente entre e dos paísnan. El a bin diskubrí e historia ku Kòrsou i Cabo Vèrdè tin komun i ku ta data for di temporada di sklabitut. Esklabonan for di Cabo Vèrdè ku tabata wòrdu transportá ku barkunan pa Kòrsou a yuda aportá na desaroyo i kreashon di nos idioma Papiamentu. Esaki ta algu hopi spesial i ta akí e proyekto ‘Cura Meets Cabo’ a mira lus.
This slideshow requires JavaScript.
E single nobo ‘Mi Ku Bo’ ta reflehá netamente e lasonan ariba menshoná. E kansion ta karga un mensahe di hermandat i di union. Nos no ta tan diferente i riba varios tereno nos ta hopi similar. Dor di sa nos historia i rekonosé e lasonan eksistente, nos por ta más habrí pa traha huntu i huntu nos ta más fuerte. E kansion ‘Mi Ku Bo’ ta un kolaborashon entre Tamara i e kantante femenino konosí di Cabo Vèrdè, Dina Medina. Produkshon i areglo tabata den man di Stanley Clementina ku alabes ta ko‐kompositor di e piesa huntu ku e dos kantantenan. Den e videoclip, ku por sierto ta hopi bunita, por mira obranan di arte di otro yu di tera ku ta saka kara den eksterior, artista Francis Sling. E piesa i videoclip ta optenibel na tur radio emisora, plantanan di televishon i riba medionan sosial. Yama pidi p’e libremente i ban sostené nos yunan di tera ku ta hasí promoshon pa nos isla ei‘fo.
Informashon adishonal:
Link videoclip ‘Mi Ku Bo’


text:
Deskargá e imagen I. Aivazovski «Di nuebe as» ku gran desishon: 5815 px; 600 px; 300 px. "E atardi golfo" en un di e otro hamas kuadro di e pintor us mainta ivan aivazovski. E pintor presenta di laman i despues di un seif anochi di tempestat i pa persona, di náufragos. Rayo di solo luis grandi olanan. CaMaя бoлbшaя из Hиx — дeBяTый Baл — ...ЧиTaTb дaлee »
Di wendrùif di e forma ku e imagen riba un bunita, stablesé un buki ta habri
CkaчaTb чepHo-бeлый pиcyHok c изoбpaжeHиeM oбeзbяHы, stablesé presentá un buki di blanku: 2067 px, 600 px, 300 px.ЧиTaTb дaлee »
Village den blanku i pretu un imágen di pap
CkaчaTb BиHTaжHyю rpaBюpy c изoбpaжeHиeM kapToфeля BыcыпaHHoro из kopзиHы: 1816 px, 600 px, 300 px.ЧиTaTb дaлee »
E imagen riba dollar di estudio uní 1862 e aña ku mas desishon
CkaчaTb изoбpaжeHиe дoллapa CШA 1862 roдa B фopMaTe jpg c бoлbшиM paзpeшeHиeM: 5531 px, 600 px, 300 px.ЧиTaTb дaлee »
Imprimi «E organisacion di e direkshon no ta registra»
CkaчaTb изoбpaжeHиe пeчaTи «E organisacion di e direkshon no ta registra» den forma png ku bòm transparente: 877 px, 300 px.ЧиTaTb дaлee »


text:
KOMUNIKADO DI KUERPO POLISIAL KORSOU
418 / 2018
10 òktober 2018
Detenshon pa kiebro.
Departamentu di Komunikashon i Prevenshon
KUERPO POLISIAL KORSOU SIRBI I PROTEHÁ
Djárason 10 di òktober 2018 alrededor di 3’or di mardugá, polis di Barber a detené e
hòmber R.F. nase na Kòrsou di 46 aña di edat en konekshon ku kiebro.
Detenshon di e sospechoso aki, pa kende ya kaba tabatin un òrdu di búskeda i aresto, a
tuma lugá na su kas na Klein Sta. Martha.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
WILLEMSTAD.- E hóben víktima maskulino ku tabata envolví den e aksidente di tráfiko ku a tuma lugá djaluna 8 di òktober último riba Pater Eeuwensweg ku a fayesé, a keda identifiká komo: Ellery Fabian Gustina Fraay, nasé na Kòrsou 24 di ougùstùs 1995.
Djaluna último, e hóben huntu ku su mama i demas famia a check in riba e barku Pulmantur pa asina por bai gosa di algun dia di vakashon den famia.
Despues ku e hóben a kaba di check in ku su mama, e lo mester a baha bèk pa a bai hasi algu sin su mayor sa.
Riba ruta pa regresá bèk, e hóben huntu ku dos amigu di dje a pèrdè kontròl i aksidentá di un forma violento.
E hóben víktima ku a pèrdè su bida a pidi e amigunan pa e mes stür riba ruta bèk pa barku mirando ku e tabata basta lat i kasi barku tabata bai sali.
For di loke EXTRA por a komprondé, e hóben a bai kas bin bèk ku su dos amigunan pa asina e por a bai kue su wega di playstation pa por subi barku bèk.
Despues ku nan a aksidentá, ku yudansa di tim di reskate a kòrta e vehíkulo pa saka un di e víktimanan ku a keda pegá den e vehíkulo.
Tantu e shofùr komo e okupantenan a resultá seriamente heridá i a keda transportá ku urgensia pa departamento di emergensia pa tratamentu médiko avansá.
Mas lat a drenta e informashon ku e hóben shofùr a pèrdè su bida.
Na momentu ku a bai informá e mama, el a indiká ku no ta su yu, debí ku e yu a check in huntu kuné.
Pero e momentu ei ya no por a hasi nada mirando ku barku ya a sali.
Ta te na momentu ku e barku a yega Boneiru, e famia por a baha i kue un avion rumbo pa Kòrsou bèk.
Di parti di EXTRA, forsa ta bai na famianan ku a keda atras.


text:
General
Bo por manda un e-mail na info@hno.cw òf hasi bo pregunta via nos página di Facebook:
hòspitalnobo.otrobanda Bo ta haña un kontesta mas lihé posibel
E logo di HNO ta representá un palu di divi divi i kada koló tin un nifikashon:
Esei no ta konosí ainda. E proyekto yama Hòspital Nobo Otrobanda i esaki ta e nòmber ku na e momentu aki nos ta usa pa referí na e hòspital.
E aktual SEHOS ta 160 aña bieu i no ta ekipá pa kumpli ku e deseonan i sostené e téknikanan nesesario di awendia òf di den futuro.
E punto di salida ta ku tur empleado di e aktual SEHOS ta pasa pa HNO. Na e momentunan aki nos no tin un bista di kuantu i kua funshon mester bini adishonal. Nos ta spera si ku nos por tin un mihó bista di esaki den kareda di 2017 i e ora ei eventualmente nos lo publiká e vakaturanan entre otro riba e website.


text:
-
Contact
- lionel_326@hotmail.com
Den porta di elekshon: gobièrnu ku plan mionario pa baha kalor na Kòrsou!
Reading Time: 4 minutes
Parlamentario LS ta haña ku mester hasi algu si, sino e kalor ku ta asotando nos aki lo trese peliger na su inspirashonnan i por kousa ku e no ta skibi nada mas. Pues esaki lo nifiká ku despues di e tremendo bukinan ‘Kibra Hacha’, ‘Awa, Habon ku Past’i Djente’ i ‘Niun Pataka’ lo no bai tin mas buki skibí pa su persona, pasó den e kalor aki, ta ken por sinta skibi trankil? (Keda pendiente pa dia tur e tres bukinan aki ta (bèk) riba merkado!)
Resientemente e organisashon National Oceanic and Atmospheric Administration (NOAA) a konfirmá ku Mart di e aña aki tabata e Mart di mas kayente di historia i ku luna di Aprel tambe lo kibra un rèkòrt. Ya kaba mundu tin un racha di kalor di 11 luna ta bai, komo konsekuensia di efektonan di ‘El Niño’. Esakinan a keda publiká últimamente den e artíkulo ‘Pronto tur hende lo tin ku kuminsá kana sunú na Kòrsou’!
Parlamento di Kòrsou a tuma nota di e artíkulo aki i mesora a reuní pa diskuti kon por resolvé e problema di kalor ku ta asotando e hendenan di Kòrsou. Parlamentario LS di partido CuckooPress a entrega un mandato pa gobièrnu kumpli kuné di forma inmediato. Esaki ta bira e promé parlamentario ku ta entrega un mandato na gobièrnu i no un moshon pa diskutí den parlamento. E mandato ta urgí gobièrnu pa bini ku medidanan pa yuda fria Kòrsou. Sea ta instalá algun un èrko ‘big unit’ na puntonan stratégiko ku yu yuda baha e kalor ku tin na Kòrsou, òf ta laga pone èrko den tur kas na Kòrsou. Si esaki ta muchu karu, e mínimo kos ku gobièrnu mester hasi ta laga pone un fèn i un èrko den kas i kamber di e parlamentario, pa motibu ku Aqualectra a kima su èrko den un di su mal weganan di kita/pone koriente den Mart último. Despues ku e parlamentario aki a pèrdè su èrko, el a keda den kalor, anto su salario no ta yega pa kumpra a ni un ‘water cooling mist fan’ di plèstik den Señor Barata.
Tambe LS ta hasi apelashon na tur siudadano di Kòrsou ku kisas tin èrko den nan kamber i espasio disponibel riba nan kama, pa por fabor, invit’é bin keda drumi na bo kas miéntras e efektonan di ‘El Niño’ ta pasa. Maske LS ta un parlamentario di klase, e no tin problema pa drumi mei mei di abo i bo hòmber òf bo yunan basta nan no ta ronka ni pishi kama. Dado kaso bo ta kedando serka bo baisait, e lo no tin problema pa drumi banda di bosnan tampoko basta su bida no ta kore peliger. Si mei mei di anochi bo haña gana di hunga ku bo pareha òf bo baisait, e lo ta mas ku dispuesto ta yuda tene e pianan habri pa mas fasilidat i profundidat.
Komo muestra di agradesimentu na esun ku habri portanan di su kas pa parlamentario LS, e lo ta dispuesto na kushina pa bo, limpia kas pa bo i laba paña ku tur bo pènti i behanan. Tambe e lo ta dispuesto na malkriá bo ku sekshonnan di manikür ku pedikür, aunke e mes tin manera nan sa bisa na hulandes ‘twee linkse handen’. Loke si e ta hopi bon den dje ta skibi algun poesia masha bunita, i deklamá nan pa bo dado kaso bo tin falta di un tiki romantisismo den bo bida.
Parlamentario LS ta haña ku mester hasi algu si, sino e kalor ku ta asotando nos aki lo trese peliger na su inspirashonnan i por kousa ku e no ta skibi nada mas. Pues esaki lo nifiká ku despues di e tremendo bukinan ‘Kibra Hacha’, ‘Awa, Habon ku Past’i Djente’ i ‘Niun Pataka’ lo no bai tin mas buki skibí pa su persona, pasó den e kalor aki, ta ken por sinta skibi trankil? (Keda pendiente pa dia tur e tres bukinan aki ta (bèk) riba merkado!)
Parlamentario LS ta haña ku ta nos tur su deber pa yuda baha kalor na Kòrsou aki, òf por lo ménos duna bo kontribushon pa e no mester sinti kalor mas!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
-
Contact
- lionel_326@hotmail.com
Dikon bo ta sinti miedu di rechaso?
Reading Time: 10 minutes
Pa ki motibu rechaso ta hasi doló?
Importante pa bo sa.
Kon pa pasa riba sensibilidat di rechaso:
Si bo sa esakinan ta bira un tiki mas fásil pa bo atendé ku bo sensibilidat di rechaso:
Un kos sumamente importante pa bo sa:
Por último, mi tin gana di sa di bo…
Un persona a puntra mi dikon e tin miedu di rechaso i kon e por kita e miedu ei. M’a skibi hinter un kontesta kual en prinsipio mi lo mester a manda p’e, pero enbes di splika un persona so, dikon no splika tur hende pareu? Ta ko’i egoista splika un persona so òf nò?
Miedu di rechaso ta un miedu, pues un barera ku ta stroba bo di hasi algu. E ta un emoshon ku ta kousa un sintimentu no masha plasentero den bo. Niun hende no ta sinti miedu pòrnada. Miedu ta un emoshon ku hende tin pa yuda protehé nos mes for di kosnan ku lo por hasi nos daño i/òf doló. Manera mi a menshoná den mi buki ‘Niun Pataka’, nos mente no gusta doló. Niun klase di doló. Pa e motibu ei, e lo hasi tur loke ta nesesario pa evitá doló, inkluso gaña su mes. Pero lamentablemente doló ta parti di bida. Si bo no sinti doló lo bo no desaroyá, lo bo no progresá. Un persona ku ta hasi tur kos posibel pa evitá di sinti doló, nunka lo logra e kosnan ku e ke i ku al final lo hasié felis.
Rechaso ta un kos ku ta kousa doló. Pero dikon? Hende mester por sa ku den e bida aki e por haña un “Si” i e por haña un “Nò” komo kontesta. Awó ta dikon ta “Si” so hende ke tende? E no ta bai tòg?
Den ‘Niun Pataka’ mi a splika ku doló den bida no ta kos ku bo por evitá. Si bo tin miedu di doló, bo no por sinta warda te ora e miedu kita. E lo no kita su so nunka. De fakto, mas bo skonde pa doló, mas fuerte e miedu ta bira i mas doló e lo hasi dia bo mester sinti doló. Mi a splika den ‘Niun Pataka’ ku e mihó kos ku bo por hasi ta siña rekuperá mas lihé di doló. Den e mesun forma miedu di rechaso ta funshoná. E motibu ku bo lo skonde pa rechaso ta pasó bo no sa kon pa rekuperá (lihé) di e doló, anto esei lo pone bo keda sin tuma kurashi, dor ku bo sa ku si bo wòrdu rechasá, lo bo sinti doló, i ku bo no sa kon pa pasa riba e doló ei.
Pa ki motibu rechaso ta hasi doló?
Bo sa ripara ku tin hende ta haña rechaso, pero nan no ta wòri, siendo ku e otro ta sintié masha malu mes ora e keda rechasá? Loke mi a siña di esaki ta lo siguiente:
Si bo ta sinti doló ora bo wòrdu rechasá ta pasó bo no ta sigur di algu òf ta pa motibu di kosnan ku ainda bo no a aseptá.
Insiguridat tur hende tin. Hende muhé tin hopi inseguridat pa ku nan físika, hende hòmber tin inseguridat pa ku yen kos, entre otro hombresa. Por lo tantu si un muhé aserka un hòmber i e keda rechasá, hopi chèns ku e lo atribuí e rechaso na su aparensha. Prinsipalmente si e hòmber rechasá e muhé, pa despues bai skohe un otro persona femenino ku e muhé rechasá ta persibí mas bunita kuné, e muhé rechasá aki lo sinti hopi inseguridat pa ku su aparensha. Si un hòmber tin kurpa chikí i e no aseptá esaki, i ta sinti ku bida tabata inhustu kuné pa a dun’é un kurpa chikí, esaki lo por afektá su outo-estima. Si e hòmber aki keda rechasá pa un muhé ku el a gusta, e hòmber aki mesora ta bai pensa ku e muhé a rechas’é pa motibu di su tamaño, siendo ku kisas e muhé a rechas’é pasó e muhé gusta hòmber latino sin importá tamaño di e kurpa!
E mesun kos ta pasa si bo ta keda apliká pa un trabou i un tras di otro bo keda rechasá. Dado momentu bo ta kuminsá haña duda (inseguridat) den bo abilidatnan, i esaki ta kuminsá hasi doló.
Rechaso ta hasi mas doló si e ta bin huntu ku un sintimentu di impotensia. Por ehèmpel bo a keda rechasá pa un trabou i bo no sa unda mas pa bo solisitá, e rechaso ei lo hasi hopi mas tantu doló.
Importante pa bo sa.
Si bo haña bo ku un rechaso ku a hasi doló, ta bon pa bo analisá pa bo mes dikon e ta hasi doló i kua inseguridat e rechaso ei ta mishi kuné. Unabes bo haña sa esei ta bira hopi mas fásil pa bo pasa riba e doló. (Ku hopi mas fásil mi no kemen ku e ta bira super fásil. E ta simplemente mas fásil ku si bo no tabata sa dikon e ta hasi doló.)
Hopi bia mi sa puntra hende kua pregunta nan no gusta pa hende hasi nan. E pregunta(nan) ku un persona no gusta pa hende hasi nan ei, ta e kos(nan) ku e persona tin un tiki problema kuné pa aseptá òf ta insigur riba dje.
Kon pa pasa riba sensibilidat di rechaso:
Mi tin ku kuminsá na bisa ku hende ta simplemente koñ’i mama. Hende no sa tene kuenta ku emoshon di hende masha, anto aparte di esaki, hende por ta asina ignorante ku nan no sa kon pa tene kuenta ku emoshon di hende tampoko. Un persona por ta konsiderá un pregunta òf komentario komo algu masha normal, siendo ku pa otro persona e pregunta òf komentario ta mishi ku un herida òf inseguridat ku ta kousa doló n’e persona. Por ehèmpel, hende gusta kana puntra otro “Ki dia bo ta kasa?, Ki dia bo ta traha yu pa kaba?, Ainda bo no a kaba skol? Dikon bo ta gordo asina?” èts. E pregunta aki ta iritá hopi hende, pero hende lo no stòp di hasi esaki, pasó e ta algu ku nos ta konsiderá “preguntanan di interes sosial outomátiko” djis pa nos haña koí papia. Pa e motibu aki, ta hopi difísil siña hende kon pa bira mas kouteloso ku sintimentu di otro hende.
Meskos ta bira hopi difísil siña hende kon pa trata bo na momentu ku nan tin ku rechasá bo. Ta imposibel fòrsa e hende pa aseptá bo siendo ku e no ke. Si e no ke bo, e lo tin ku rechasá bo, maske esei lo hasi bo doló. Pero bo no por keda sin hasi aserkamentunan òf purba di haña algu ku bo ta interesá den dje, djis pasó bo tin miedu di rechaso. Ta kumini bo siña kon pa bira ménos sensibel pa rechaso ku sinta skonde pa algu ku ta simplemente parti di bida. Pa bo siña pasa riba esaki, bo mester sa kiko te kosnan ku ta hasi bo sensibel pa rechaso:
1. Nesesidat: mas nesesidat bo tin di algu, mas sensibel lo bo ta pa rechaso. E loke bo tin nesesidat di dje ei mester ta algu ku ta difísil pa bo haña. Por ehèmpel si bo tin nesesidat di un hende pa bo bai movies kuné, i bo pidi un persona pa bai ku bo, i e rechasá bo (manera yen hende ta hasi ku mi), hopi chèns ku esei lo no hasi bo masha doló. Pasó hende pa bai movies kuné tin hopi. Si esun no ke, bo ta pidi e otro. Sinembargo si bo tin nesesidat di un trabou partikular, i bo a solisitá pa un, i keda rechasá, hopi chèns ku esei lo hasi bo un tiki mas doló. Meskos si bo ta sinti nesesidat di amor di un persona partikular, por ehèmpel bo mama òf bo tata, i bo wòrdu rechasá, e lo hasi hopi mas doló, dor ku ta un mama òf un tata bo tin!
Nesesidat di amor kombiná ku intimidat tambe ta un ku ta hasi hopi doló. Prinsipalmente si bo ta kere ku ta un persona spesífiko so por duna bo e intimidat manera bo ta deseá. Si e persona ei rechasá bo, lo bo sinti hopi doló!
2. Aseptá rechaso komo un bèrdat: Laga bisa bo a skibi un buki, i bo a bai pidi finansiamentu pa por publiká e buki. Bo a keda rechasá tur kaminda, i asta tin hendenan ku a bisa bo ku bo buki nunka lo bira un éksito. Si bo kere e hendenan aki i aseptá nan komentario komo un bèrdat, e rechaso ei lo bai hasi bo hopi doló.
3. No tin otro opshon: Esaki ta bai huntu ku e sintimentu di impotensia. Si bo a kuminsá ku un negoshi pa motibu ku bo no por a haña niun otro trabou, bo a kue tur bo plaka hinka den un proyekto ku mester di aprobashon di hende, i bo proyekto keda rechasá, e rechaso ei lo hasi doló.
4. E rechaso ta mishi ku un herida emoshonal: Loke mi a splika ariba. Si bo tin un inseguridat, un parti di bo personalidat òf físika ku bo no a aseptá, rechasonan ku bo atribuí na esakinan lo kousa hopi doló, i ta esaki ta e miedu di rechaso ku mayoria hende tin. Si un persona tin un problema ku su imáhen, pues e no gusta su aparensha, hopi chèns ku si e keda rechasá pa e sekso ku e ta sinti atrakshon p’e, e lo sinti hopi doló, pasó hopi chèns ku e lo kere ku e persona a rechas’é pa motibu di su aparensha.
Si bo sa esakinan ta bira un tiki mas fásil pa bo atendé ku bo sensibilidat di rechaso:
1. Dil ku bo heridanan emoshonal (terapia sikológiko semper ta yuda.) Inseguridatnan pa ku bo imáhen bo tin ku sea aseptá i/òf buska solushonnan ku ta lagabo sinti mihó pa ku bo aparensha.
2. Buska otro opshon (Nunka no pensa ku no tin otro salida pa un problema. Semper tin otro opshon.)
3. Nunka no aseptá un rechaso komo un bèrdat (Si mi lo a bai tras di hende, nunka lo m’a skibi ni ‘Kibra Hacha’, ni ‘Awa, Habon ku Past’i Djente‘, ni ‘Niun Pataka’. Anto tur m’a hasié sin ningun finansiamentu di ningun kompania o/òf instansia.)
Un kos sumamente importante pa bo sa:
Un tipo di rechaso ku ta hasi hopi doló ta rechasonan relashonal, amoroso, seksual èts. Ta importante pa bo komprondé ku kada persona tin un lista di kriterio ku nan ta apliká na momentu di skohe personanan ku nan ke tin komo pareha. Si mi a aserka un muhé i pidié pa frei mi, i e duna mi komo kontesta ku mi no ta su tipo, esei lo por hasi mi doló, solamente si mi bai pensa ku e tipo di persona ku ami ta, no ta bon sufisiente òf atraktivo sufisiente. E persona ku a rechasá mi, kisas e gusta hòmbernan burdugu ku kara di kabritu. Awó ami no ta ni burdugu ni mi no tin kara di kabritu, pues lógikamente e lo no sinti su mes atraé na ami. Úniko kos ku ta mi problema ta ku mi gusta tende e bèrdat kompletu for di hende, sino ami ta keda ku muchu pregunta den mi kabes. Dikon? Simplemente pasó ta asina mi ta. Pa ami por pasa riba algu, mi mester por komprondé presis ta kiko a pasa, pa mi por sera e kaso. Ta p’esei mi ta keda masha leu mes fo’i personanan ku ta konfundí mi, personanan ku mi no ta komprondé nan komportashon, personanan ku no ta honesto ku mi, personanan ku no sa ki baina nan ke èts. E personanan ei por hasi mi loko. Lógikamente bo ta saka e konklushon e ora ei ku ta mayoria hende mi ta keda leu fo’i dje, pasó ta hopi hende ta konfuso, no sa kiko nan ke, i ta leu for di honesto, konsekuentemente nan ta hunga ku sintimentu di otro. Ta p’esei mes mi ta mané mi ta. Mi no ta mòrs ku hende mashá!
Mi ta spera di a yuda bo un poko mas tantu i ku awor bo lo por dil nas mihó ku bo miedu di rechaso.
Por último, mi tin gana di sa di bo…
Mi a yega di splika tokante inseguridatnan di hende muhé i di hende hòmber. Ken bo ta kere tin mas miedu di rechaso? Hende muhé òf hende hòmber i dikon?
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Pa medio di esaki nos ta kumpli ku e tristu deber di partisipá fayesimentu di: Sr. Errol Leonicio Nahr Ruman di kolega señor Cedric Nahr, kende ta traha den e departamentu di Security. Akto di entiero lo tuma lugá djamars 14 di aprel 2015. Ta risibí bishita di kondolensia for di 1:00 p.m. na Misa di Montaña. Promé ku entiero lo tin un santu sakrifisio di misa na Misa di Montaña i despues e akto di entiero lo sigui na santana Katóliko na Montaña. Gerensia i personal di UTS ta manda palabranan di kondolensia pa kolega Cedric i demas famia di e defuntu i ta deseá nan tur hopi forsa.
© Copyright 2018 ExploreDoc


text:
J.E.Irausquin Boulevard – Diadomingo marduga pa mas o menos 2:50 brandweer y polis a bay Playa Linda, na e tienda Dushi Bagels.
Security a bati alarma, ora ela haya holor di plastic kima, saliendo di e establecimento.
Na yegada di brandweer, tawata tin basta huma, y berdad e tawata hole na algo di plastic. Despues di algun rato brandweer a logra drenta e luga.
Di parti pafo no tawata visibel si tawata tin algo na candela.
Segun polis a wordo informa, algo
electronico a pega candela pero e momento ey nan no por a bisa kiko exactamente.
Brandweer a keda na e sitio y polis despues di a constata cu e luga ta intacto di pafo y no ta trata di kiebro nan a continua nan patruya.


text:
Wednesday, August 3, 2011
Nos biaha pa Boneiro
Esaki ta un foto di Bicento y ami banda di un "swimming pool" pega cu nos camber: sali for di e porta di camber strait pa e pool! Nos tabata keda tres dia cerca nos amigonan Alan y Jane (Townsend) Gross - Americanonan cu ta ya ta biba na Bonaire pa hopi anjanan mes!
Posted by Bicento & Betty Henriquez at 12:55 PM No comments: Links to this post
UN MEDIADOR
Den Beibel e Apostel Pablo ta bisa nos cu Señor, nos Dios, kier pa tur hende wordo salba, y bini na conocemento di e berdad. “Pasobra ta un Dios tin y un Mediador meimei Dios y hende, e hende Cristo Jesus, Kende a duna Su mes como un preis di rescate pa tur hende – e testimonio duna den Su tempo apropia. Y pa e proposito aki mi a wordo apunta como predicador y Apostel, mi ta bisando e berdad, mi no ta gaña – y como siñador di e fe berdadero na e paganonan.” 1 Tim. 2:1-7 (NIV)
Rumannan y amigonan stima, pa nos Tata Celestial Su mes, e berdadnan menciona aki pa e Apostel Pablo, guia pa e Spirito Santo ta keda mescos te awe. Mescos cu tin solamente un Dios y Tata, mescos tin solamente un Mediador meimei hende y Dios. Tuma tempo pa lesa e siguiente Scrituranan aki: Juan 17:3 y Rom. 3:29,30 y 1 Cor. 8:4-6, Efe. 4:4-6 y 1 Tes. 1:1-10.) Lesa eseynan relaciona tocante e doctrina den Beibel tocante un Dios solamente. Y mes importante cu e doctrina segun Scritura Santo tocante Dios e Tata ta; mes importante e doctrina di un Mediador meimei hende y Dios ta.
Mescos cu no ta existi un otro Dios, mescos no ta existi un otro Mediador mei mei hende y e unico Dios. O cu Señor lo bendiciona e tres islanan aki pa nos comprende y obedece e Evangelio di Dios y di Cristo di henter nos curason. Nos mester repenti, cada uno di nos, y pone nos fe den Esun cu e Tata a manda den mundo pa busca y salba pa nos por wordo libra , rescata, salba for di nos picanan. Ta imposibel pa nos describe of splica e preis cu a wordo paga pa nos tur. Ta simplemente imposibel pa nos comprende con nos Señor Jesus a carga e picanan di henter humanidad den Su curpa ariba e crus; pa nos libra di picanan por biba awor pa husticia. Pasobra ta pa medio di Su heridanan nos a wordo cura. Siendo cu Scritura ta masha cla mes tocante e berdad cu Cristo ta e Unico Mediador meimei nos y e Tata; con por ta posibel cu den e tres islanan aki tin asina tanto otro mediadornan den cualnan nos ta confia?
For di chikito ami mescos cu otronan a confia den otro mediadornan. Antes mas cu awo, ora cu un baby ta nace den e islanan aki, nos mayornan tabata scohe nomber di un of otro persona cu nan ta considera como un Santo, pa sea manera un mediador pa e baby recien naci. Pa e motibo ey, principlamente tabatin masha hopi hende cu e nomber di Maria, y Filomena, y Jose, etc., etc., den e islanan aki. Cu tur respet pa cualke di e personanan aki, ma e berdad ta, cu ta UN MEDIADOR so tin meimei hende y Dios. E nomber di e Mediador ey ta: JESUS, e Yiu di Dios. Tur otro nomber cu a bini den e mundo aki desde Adam te na e ultimo persona cu lo nace, tin mester di e Jesus aki, Kende a muri y resucita pa cada uno di nos.
Si bo cu ta lesando e mensahe corto aki, te ainda ta confiando den un otro mediador, anto repenti awe y acepta cu henter bo curason Señor Jesus, como bo unico y suficiente Salbador. Pasobra no tin otro nomber duna na hende pa medio di cual nos por wordo salba.
Rumannan y amigonan stima, pa nos Tata Celestial Su mes, e berdadnan menciona aki pa e Apostel Pablo, guia pa e Spirito Santo ta keda mescos te awe. Mescos cu tin solamente un Dios y Tata, mescos tin solamente un Mediador meimei hende y Dios. Tuma tempo pa lesa e siguiente Scrituranan aki: Juan 17:3 y Rom. 3:29,30 y 1 Cor. 8:4-6, Efe. 4:4-6 y 1 Tes. 1:1-10.) Lesa eseynan relaciona tocante e doctrina den Beibel tocante un Dios solamente. Y mes importante cu e doctrina segun Scritura Santo tocante Dios e Tata ta; mes importante e doctrina di un Mediador meimei hende y Dios ta.
Mescos cu no ta existi un otro Dios, mescos no ta existi un otro Mediador mei mei hende y e unico Dios. O cu Señor lo bendiciona e tres islanan aki pa nos comprende y obedece e Evangelio di Dios y di Cristo di henter nos curason. Nos mester repenti, cada uno di nos, y pone nos fe den Esun cu e Tata a manda den mundo pa busca y salba pa nos por wordo libra , rescata, salba for di nos picanan. Ta imposibel pa nos describe of splica e preis cu a wordo paga pa nos tur. Ta simplemente imposibel pa nos comprende con nos Señor Jesus a carga e picanan di henter humanidad den Su curpa ariba e crus; pa nos libra di picanan por biba awor pa husticia. Pasobra ta pa medio di Su heridanan nos a wordo cura. Siendo cu Scritura ta masha cla mes tocante e berdad cu Cristo ta e Unico Mediador meimei nos y e Tata; con por ta posibel cu den e tres islanan aki tin asina tanto otro mediadornan den cualnan nos ta confia?
For di chikito ami mescos cu otronan a confia den otro mediadornan. Antes mas cu awo, ora cu un baby ta nace den e islanan aki, nos mayornan tabata scohe nomber di un of otro persona cu nan ta considera como un Santo, pa sea manera un mediador pa e baby recien naci. Pa e motibo ey, principlamente tabatin masha hopi hende cu e nomber di Maria, y Filomena, y Jose, etc., etc., den e islanan aki. Cu tur respet pa cualke di e personanan aki, ma e berdad ta, cu ta UN MEDIADOR so tin meimei hende y Dios. E nomber di e Mediador ey ta: JESUS, e Yiu di Dios. Tur otro nomber cu a bini den e mundo aki desde Adam te na e ultimo persona cu lo nace, tin mester di e Jesus aki, Kende a muri y resucita pa cada uno di nos.
Si bo cu ta lesando e mensahe corto aki, te ainda ta confiando den un otro mediador, anto repenti awe y acepta cu henter bo curason Señor Jesus, como bo unico y suficiente Salbador. Pasobra no tin otro nomber duna na hende pa medio di cual nos por wordo salba.
Posted by Bicento & Betty Henriquez at 12:48 PM No comments: Links to this post
Subscribe to: Posts (Atom)


text:
Central di Polis ta wordo dirigi pa Boca Grandi, unda cu’n kitesurfer a haya un accidente y tabata herida. Polisnan a yega na e sitio hunto cu ambulance. Na e beach, na altura di Turtuga Beach Bar, nan ta wak un homber drumi ariba vloer. E homber a resulta di e ta Hulandes, R.R., naci dia 6 di october di 1970 y tabata kedando den un compleho di apartamento.
Mas aleu, e seƱora di R.R. a declara cu su casa tabata canando cu’n kite riba beach. Pero door cu biento tabata supla duro, e kite a lant’e bay cun’e, pa despues e cay ariba su schouder banda robes. Probablemente lo el a kibra su schouder. R. a wordo atendi na e sitio pa e personal di ambulance y despues transporta cu ambulance pa hospital pa tratamento medico.
Brandweer tambe tabata na e sitio pa yuda cu e transporte.
Central di Polis a wordo poni na altura di esaki.
Biento duro ta hisa kitesurfer benta abao
Central di Polis ta wordo dirigi pa Boca Grandi, unda cu’n kitesurfer a haya un accidente y tabata herida. Polisnan a yega na e sitio hunto cu ambulance. Na e beach, na altura di Turtuga Beach Bar, nan ta wak un homber drumi ariba vloer. E homber a resulta di e ta Hulandes, R.R., naci dia 6 di october di 1970 y tabata kedando den un compleho di apartamento.


text:
Actualmente extra entrada di gobierno ta hopi necesario. Banda di e deficit tin un debe astronomico caminda cu awor mester cuminsa paga pa loke tabata e maneho di e ultimo añanan. Gobierno mester bin cu’n plan concreto y realistico, no manera den pasado, aki 3 of 4 aña pa wak unda nos ta para. Economista Sr. Ben Marapin di Marapin, di Marapin Consultancy ta splica.
E situacion cu gobierno ta yama ‘crisisheffing’ a wordo acumula door di e deficit grandi cu a ser acumula. Pero bisando esey no ta kita cu mester keda critico riba kico gobierno ta bay haci siendo cu e 2.5% di BBO, no mester haci e wega di avestruz riba esaki manera cu den pasado a bin cu un BAZV cu den facto tabata aumento di bbo.
Pone un sistema so, y Raad van Advies tambe a remarca esey, cu tin un tipo di belasting. Esey ta bay genera anualemente pa aña mas cu 70/80 miyon den e 6 lunanan cu e mester core. Ta papia aki di ,35 pa 40 miyon florin. Pero alabes gobierno tin cu corta nan gasto, caminda cu nan corta gastonan di personal cu 6 miyon florin. Esaki no ta yuda, segun Sr. Ben Marapin. E 2,5% no ta bay triplifica e inflacion, cual ta nonsense. E punto cardinal ta pa bira consciente di cu e situacion ta hopi serio y mester anticipa medidanan.
E ta bon pa bin cu un plan concreto cu gobierno ta presenta un plan realistico, no manera den pasado, aki 3 of 4 aña pa wak unda nos ta para. Y no keda manera den pasado unda a tende e historia caba cu den un par di aña lo tin un presupuesto balanza. Ta tende esey for 2012 of 2013 cu a resulta cu un debe astronomico awendia di mas cu 90% di GDP.
P’esey ta importante pa presenta un plan realistico, unda pueblo tin cu haci sacrificio y esaki mester presenta den un manera mas social cu ta posibel. Gastonan di gobierno tambe mester corta den nan gastonan, pa asina aki 4 aña e debe por baha te kisas te na un 83%. Pero si no haci esey, e lo crea un duda cerca pueblo, cu ta keda busca mas entrada pa bay gasta anto den futuro ta bay keda na e mesun caminda.
Gobierno tin e deber moral y legal, muy particular p’esey a wordo eligi, caminda cu gobierno mester traha un plan pa reestructura finanza publico. Di un banda stabilisa y hisa e entrada (di gobierno) y di e otro banda baha e gastonan (di gobierno). E parti crucial den cuanto ta bay keda e BBO adicional y bisa cu aki 2 of 3 aña e no t’ey mas. Esey ta loke mester a wordo poni den ley, mescos cu a haci’e cu e Solidariteitsbelasting, cu a wordo introduci pa 2 aña. Pero e biaha aki, e no ta hinca den ley, cual ta crea duda di cuanto tempo e “crisisheffing” lo dura, segun economista, Sr. Ben Marapin, di Marapin Consultancy.


text:
ORANJESTAD – Directiva nobo di Aruba South Little League a keda instala. Recientemente un directiva nobo a keda instala y esakinan lo ta...
ORANJESTAD – Diadomingo un siman prome cu e Baseball Aruba Coaches Clinic, e General Manager di New York Yankees Sr. Brian Cashman...
ORANJESTAD – Diahuebs anochi den un reunion extraodinario, President di Amateur Baseball Bond Aruba Sr. Sherwin Howell unanimamente a informa e ekiponan...
ORANJESTAD – Blue Owls Baseball Organization ta preparando pa cu e siguiente Campeonato di baseball Little League 2018. Nos organisacion BLUE OWLS BASEBALL ORGANIZATION ta uno nobo pero lo continua den a tradicion di ex-Pepsi Cola. Den pasado e organisacion a produci varios...
ORANJESTAD – Pa dos siman, Alex Cora a biba dos bida. E tawata manager di Boston Red Sox di 8or di mainta...
ORANJESTAD – Despues di un par di luna ta structura e pagina virtual di Amateur Baseball Bond Aruba, ABBA ta orguyoso di...
ORANJESTAD – Na anja 2012, Aruba a bolbe hanja importancia den mundo di baseball ora cu Xander Bogaerts tawata cana rapidamente den...
ORANJESTAD – Diahuebs e ultimo selecion nacional di Aruba U12 a sali pa Nicaragua pa e pre-mundial, weganan Panamericano, di baseball. Mester remarca...
ORANJESTAD – E shortstop di Curacao Didi Gregorius y su ekipo di New York Yankees ta na un wega di e Serie...
ORANJESTAD – E seleccion nacional di baseball di Aruba tin anjas cu no a sali di Aruba pa hunga wega internacional. Awor...


text:
Página di Título/Página di Editornan
Página di Título/Página di Editornan
Krédito pa Potrèt:
▪ Página 7: Kortesia di American Bible Society
▪ Página 19: Tera: potrèt di NASA
▪ Página 24-5: WHO potrèt saká dor di Edouard Boubat
▪ Página 88-9: Eksploshon: Basá riba potrèt di USAF; mucha: Basá riba potrèt di WHO saká dor di W. Cutting
Imprimí na Sèptèmber 2013
E publikashon aki no ta pa bende. E ta parti di un obra mundial di edukashon bíbliko sostené pa donashon boluntario.
A ménos ku tin otro indikashon, teksto di Beibel sitá den e buki aki ta for di Beibel Santu. Kaminda tin BPK tras di un sita, esei ta indiká ku e teksto ta for di Beibel na papiamentu koriente. Kaminda tin NW tras di un sita, esei ta indiká ku e teksto ta tradusí for di e Tradukshon di Mundu Nobo di e Santu Skritura (Ku Referensia) na ingles


text:
ORANJESTAD(AAN)– Na november ultimo a tuma lugar e di tres edicion di e Caribbean Conference of National Trusts and Preservation Societies na Curaçao.
Stakeholders, profesionalnan y interesadonan den e area di patrimonio cultural y conservacion a asisti na e conferencia cu e tema e biaha aki ’ Making Heritage Matter’.
E conferencia a tuma lugar tambe den cuadro di e celebracion di binti aña di Willemstad riba e lista di patrimonio mundial di Unesco.
Durante e conferencia a trata diferente temanan cu tin di haber cu preservacion di herencia cultural. A pone enfasis na locual ta e herencia subacuatico, financiamento di preservacion di patrimonio, mercadeo di herencia arquitectonico y reutilisacion adaptativo di di herecia arquitectonico.
Directora di Stichting Monumentenfonds Aruba (SMFA), Anne Witsenburg, tambe a duna un presentacion riba e di tres dia di e conferencia caminda a trata e tema di financiamento di restauracion y mantencion di monumentonan .
E directora a uza Monumentenfonds Aruba como ehempel di un fundacion cu sin subsidio ta logra cumpli cu e meta di adquiri, restaura y mantene edificio y obhetonan monumental pa asina preservanan pa futuro generacionnan.
A duna ehempelnan di proyectonan reciente caminda cu e fundacion por a conta tanto cu instancianan local como fondonan di monumentonan internacional pa hasi prestamonan na interes abou pero tambe ehempel di con instancianan local tambe ta inverti dor di patrocina parti di proyectonan di restauracion.
E directora a pone enfasis cu tur esaki no ta logra di su mes, e resultado aki ta debi na e conscientisacion cu e fundacion ta purba duna tocante importancia di nos monumentonan como parti importante di nos herencia cultural.
E contacto continuo cu e sector financiero y comercial tanto local como internacional ta hopi importante mescos cu tambe e contacto cu e doñonan y of herederonan di e monumentonan cual ta contribui na agrega balor na e monumentonan cu e storianan di esakinan.
Nos ta orguyoso di por a demostra e interes y cooperacion en general di e comunidad di Aruba ora ta trata di proyectonan tocante herencia cultural di Aruba.
Durante e conferencia tambe tabata tin actividadnan social na diferente areanan y edificionan monumental pa asina duna e participantenan ehempel di con na Curaçao a atende cu diferente areanan, entre otro pa busca inversionistanan pero tambe adapta e uzo di edificionan monumental.
Esaki tabata sigur un bon oportunidad caminda cu e team di SMFA por a intercambia ideanan y tambe crea conexionnan nobo cu diferente organisacionnan cu ta traha hunto den Caribe cu e mesun meta di conserva monumentonan.


text:
Nikky Beach – Diahuebs atardi 4:45, polis ta bay cu urgencia Surf Side caminda tres persona lo a drief bay afo.
Maritiem politie a bay rescata tres persona, cu a drief den kayak bay afo
Informacion tawata bisa cu un señora lo a informa cu tres persona a drief ariba un kayak bay afo, y nan lo a keda pega ariba un pida rif.
Maritiem politie a wordo notifica, y algun rato despues nan a rescata e tres personanan. Entre nan un hobencita di 7 aña.
Un di nan a haya un corta na pia y otro lo a trapa ariba bushi di lama.
Tur a wordo treci sano y salvo tera.


text:
ORANJESTAD – Diahuebs mainta, 8 di maart, atleta di Taekwondo, Jennifer Báez García a gana medaya di Oro den modalidad di Pumsee, durante...
ORANJETSAD – Atleta Elite di Taekwondo Monica Pimentel ta clasifica pa e Weganan Centro Americano y Del Caribe Barranquilla 2018, despues di...
ORANJESTAD – Durante e siman cu a pasa Fundacion Lotto pa Deporte a haci entrega di uniform nobo na e muchanan di Tiger...
ORANJESTAD – Diasabra mainta e seleccion den e deporte di taekwondo bou liderazgo di coach Teo Rodriguez a sali pa Colombia. E...
ORANJESTAD – Diasabra anochi a tuma luga e di 7 TK5 organisa pa Olympia Taekwondo na Corsou. Un total di cuater Pais...
ORANJESTAD – Diabierna atardi e team di Aruba a biaha pa Cosou pa participa na e di 7 TK5 Corsou. Prensa di...
ORANJESTAD – Chiara Petrocchi ta logra conquista medaya di silver na e Taekwondo US Open 2017 cu a tuma lugar na Las Vegas,...
RIO – E taekwondista Arubano despues di a qualifica na Mexico a viaha rond di mundo pa asina por a prepara pa...
SURINAM – Den fin di siman 4 atleta di e team di Train Hard Fight Smart di Brazil Taekwondo Stichting a biaha...


text:
Gobierno di Aruba dialuna mainta a yama un conferencia unda Prome Minister Sra. Evelyn Wever Croes a toca algun tema di importancia tanto di e situacion cu Venezuela y Hedging.
Den fin di siman Presidente Maduro a anuncia di ta sera tur comunicacion aereo y lama cu Aruba, Boneiro y Curacao pa 72 ora. Esaki ta un medida cu a keda informa pa nos diabierna den oranan di anochi y mes ora nos a cuminsa traha riba esaki Prome Minister a comenta. E cu e presidente di Venezuela a tuma segun autoridad Venezolano e principalmente ta contrabando, unda cu for di 2016 a pidi autoridad di Aruba e atencion pa cu esaki y nunca a haya oido. Loke autoridad Venezolano a enfoca riba dje ta e importacion ilegal di koper algo cu segunnan Aruba no a duna atencion for di 2016 pa awor y a bay for di man.
Prome Minister Sra Evelyn Wever Croes a informa cu nos ta atendiendo cu e asunto aki caba y laga nos tur ta sincero cu tin un problema di contrabando, ilegalidad y criminalidad. Locual a sosode nos ta lamenta pasobra e ta daña e nomber y integridad di Aruba y alaves nos tin pasaheronan cu a keda pega y e fruta y berduranan cu nos ta custuma di haya lo por tarda y otro lasonan comercial di turismo ta keda afecta.
Mes ora a instrui e director di buitenlandsebetrekking pa atende cu e consulado Venezolano na Aruba y expresa den nomber di gobierno cu nos no ta contento con unilateralmente ta yega na un decision asina. Combatimento di criminalidad tin nos prioridad y apenas un luna y mei den gobernacion y esaki ta un punto sumamente importante pa nos. Prome Minister a comenta cu nos a duna nos palabra unda hunto lo bay combati criminalidad y den fin di siman nos a reuni cu diferente departamentonan y a reuni cu Hulanda riba e tema aki y embahador di reino a reuni cu vicepresidente di Venezuela tambe y e palabra a convoca cu Aruba ta serio den combatimento di criminalidad y contrabando. Nos ta spera esaki por yega na e descalacion di e situacion y e medida cu a wordo anuncia di tres dia no keda prolonga.
Prome Minister Evelyn Wever Croes a bisa den conferencia nos ta combati criminalidad cu man duro cualkier importacion ilicito y kico cu ta tuma luga nos ta bay combatie y e tin cu para, y locual ta pasando no ta bon pa nos pais y ciudadanonan y ilegalidad y contrabando nos no lo tolera den ningun sentido.


text:
dinsdag 9 februari 2016 - Ta pidi tur cliente di loonbelasting, BBO/BAZV of otro belasting, pa busca nan pakete na Departamento di Impuesto
ORANJESTAD – Departamento di Impuesto ta pidi su clientenan cu den e dianan aki mester busca nan pakete di aña 2016 di Loonbelasting, BBO/BAZV, Toeristenheffing, Speelvergunningsrecht, BBV y BBVAM, pa nan pasa na Departamento di Impuesto pa busca e pakete. Alabes ta conseha tur cliente pa tin e persoonsnummer na man. Esaki ta pa facilita cu e proceso di entregamento di e pakete na e cliente por bay mas lihe.
Contenido di e paketenan
Pa cada tipo di belasting menciona lo otorga 1 pakete cu ta contene 12 formulario di declaracion. Solamente e paketenan di loonbelasting ta contene 12 formulario di declaracion hunto cu 1 formulario di ‘Verzamelloonstaat’, 1 formulario di ‘Verzamelstaat opgaaf derden’, 1 Werknemersverklaring, 1 Loonopgaaf y 1 Opgaaf derden.
Si cliente mes no por busca su pakete
Si cliente mes no por busca su pakete, e por apodera un otro persona pa busc’e p’e. Den e caso ey mester duna e representante un carta di apoderacion (machtigingsbrief). E carta di apoderacion no por ta mas bieu cu un luna y e mester indica specificamente pa cua tipo di belasting e ta valido.
E cliente cu ta prefera pa su consehero busca e pakete, lo mester palabra primeramente cu e consehero ken ta busca e pakete na Departamento di Impuesto. Si acaso e cliente dicidi cu ta e consehero ta busca e pakete, e cliente lo mester duna su consehero un carta di apoderacion.
Procedura pa otorgamento di pakete na un consehero
Pa e conseheronan cu tin mas cu 10 cliente lo tin un servicio special ora di entrega e paketenan. Departamento di Impuesto lo por otorga tur e paketenan di e clientenan di e consehero, si cumpli cu e siguiente rekisitonan:
- Ta manda Departamento di Impuesto un lista di tur e clientenan concerni.
- E lista mester contene e siguiente informacion di cada cliente: persoonsnummer, nomber, adres, tipo di belasting.
- Ta manda e lista den forma di un MS Excel file. Pa esaki por download e Excel file ‘Klantenlijst 2016’ riba e pagina principal di www.impuesto.aw.
- Ta e-mail e lista pa Departamento di Impuesto na adres: pakket2016@impuesto.aw.
E fecha final pa entrega e lista di cliente ta 10 di februari 2016. Despues di esaki lo no procesa niun peticion mas.
E conseheronan lo mester trece un copia di e carta di apoderacion – no mas bieu cu un luna - di cada un di nan clientenan na momento di busca e paketenan. E carta mester indica specificamente pa cua tipo di belasting e ta valido.
Cliente nobo
Pa e clientenan (nobo) cu no a registra ainda sea pa loonbelasting, BBO/BAZV, Toeristenheffing, Speelvergunningsrecht, BBV y/of BBVAM, ta bay un apelacion pa pasa na oficina di Departamento di Impuesto mas pronto posibel pa cuminsa cu e proceso di registracion di awor caba.
Ki dia y na unda por busca e pakete?
Por busca e paketenan na oficina principal di Departamento di Impuesto na Camacuri, na e local banda di unda ta busca plach’i number di auto. Lo otorga pakete te cu 15 di februari 2016.
Orario di otorgamento:
Diaranson, dia 10 di februari 2016: 8:00 am – 4:30 pm (non-stop)
Diahuebs y diabierna, dia 11 y 12 di februari: 8:00 am – 8:00 pm (non-stop)
Departamento di Impuesto ta haci un apelacion na tur cliente y consehero pa no warda te na ultimo momento, pa asina evita consequencianan menos agradabel. E fecha final pa haci e declaracion y pago di luna di januari 2016 ta 15 di februari 2016. Pesey si warda te na ultimo, esaki por trece un fluho di cliente enorme, cu ta causa cu e tempo di espera ta bira mas largo.
Gerencia di Departamento di Impuesto
9 di februari 2016


text:
Sindicato STA a manda un carta pa gerencia di Elmar riba e asunto di e director Rob Henriquez. Ta un carta cu firma di e trahadonan. Gobierno a haya un carta.
Segun Diego de Cuba, presidente di e sindicato, e carta aki a bay pa minister presidente tocante e mal contento bao di e empleadonan. Ta 90% di e empleadonan cu a firma e carta aki, pues e ta cataloga e situacion como uno serio. Ta bay cumpliendo 5 siman cu ta den espera di un contesta di parti di gobierno di Aruba y segun e sindicalista, pa awor aki caba e board mester a wordo forma di Utilities, cual ta concerni Elmar tambe, pa por bay papia riba e asunto aki, of sikier haya un contesta di parti di Gobierno kico nan lo bay haci. Tin di compronde for di e trahadonan cu tin cosnan ta pasando ainda cu ta completamente fo’i sla.
E siman aki lo bay un carta atrobe pa su Excelencia, sra. Evelyn Wever-Croes, splicando cu e tempo cu nan ta tumando ta demasiado largo y kier un contesta y kico ta bay ta decision di Gobierno of di board di Elmar y Utilities al respecto. Pasobra e trahadonan tambe ta birando impaciente y nan ta hopi rabia. Mas ainda mirando loke ta bin ta pasando despues di esaki.
Di parti di sindicato STA tambe, a manda carta pa gerencia, door cu nan a manda pidi e lista di e nomber di e miembronan, di e formularionan, di nan miembresia, cual ta algo cu nan a haya masha tempo caba. A bolbe manda nan pa nan. A manda dos carta pa nan atrobe. Segun de Cuba, nan lo mester a ricibi e carta aki pasobra nan a firma pa nan atrobe, pa despues nan no pretende di no ricibi nan. E ta canando su caminda.
Loke ta duel si, ta cu apesar cu a envolvi mediador di gobierno, a mira cu no ta yega ni p’ariba ni p’abao cu e caso di Elmar aki y como tal ta den espera di abogado pa mira. Ta solicitando un mediador specificamente pa e caso di Elmar aki, pasobra ta mira cu e mediador actual no ta bay ni dilanti, ni patras. Ta keda pega e mesun caminda. Esey no ta e intencion.
Den pasado a maak mee cu mester a bay over na envolve otro mediador pa soluciona cierto problema cu cierto companianan. No ta algo nobo. Esey por. No ta cuestion cu esey no por. Ta algo masha normal mes den e procedura aki. No mas tin cu bay mira den ken su man e ta, si ta den man di gobernador of si ta den man di minister di labor mes. STA kier keda conclui cu e situacion di Elmar aki y kier drecha e cos aki pa paz laboral por reina tambe.
Ta fastioso, mirando e hecho tambe cu ora coriente a bay, algun dia pasa, nan a tira tur culpa riba STA pa motibo di un voicenote bieu cu a core rond. E no tabata tin nada di haber cu esaki. Ta un voicenote cu tin di haber cu un reunion. Ta un boiler number 6 di WEB a cay afo. Asina ey tambe Aruba a conoce un blackout.
No obstante esey, gobierno mester haya un wake up call si cu e cos aki ta serio y sindicato STA ta un sindicato cu ta atende su asuntonan cu hopi seriedad. Su miembronan ta sagrado pa nan. Ora diabel tin rason tin cu dun’e. Den e caso aki ta sinti cu e empleadonan di Elmar a wordo engaña pa e sindicato anterior, UEA. Tin cosnan ta bin den e contracto colectivo cu ni sa mes cu nan ta hinca den e contracto colectivo aki y ta di lamenta. Ora di cera un contracto colectivo, mester ta transparente cu e empleadonan. Si no ta transparente e consecuencianan por ta funesto.
Esaki a experenci’e varios biaha caba cu varios sindicato y esaki no tabata un sorpresa pa STA.
Pa loke ta e situacion di Elmar, lo bay ta mandando un otro carta pa minister pa solicita un otro reunion pa haya sa e situacion y e decision cu gobierno of board tin idea di tuma. Si ta sugeri pa papia cu e board nobo, lo ta dispuesto pa haci esaki, contal cu mira e cambionan cu e empleadonan di Elmar ta desea pa mira, de Cuba a splica.


text:
Minister di defensa Hulandes sra. Ank Bijleveld y su delagacion diabierna ultimo a bishita Prome Minister sra Evelyn Wever-Croes. Hunto cu Minister di Husticia sr. Andin Bikker a reuni riba varios punto. Puntonan en comun tawata entre otro Mariniers Kazerne y Defensa. Pero e bishita mas bien tawata pa trata e punto di siguridad na Aruba. Aumenta e siguridad na Aruba, combati criminalidad y iligalidad ta un prioridad di Gobierno di Aruba. A yega na convenionan hopi importante cu Hulanda pa hunto combati criminalidad na un forma mas severo.
Prome Minister ta splica cu un di e temanan cu a yega na un compromiso riba dje ta trata di Arumil. Arubanonan cu ta bay opleiding di marinier na Mariniers Kazerne, despues di cinco aña ta sali di eynan y lo mester bay busca trabou otro caminda. A yega na un conbenio cu e personanan aki, una bes cu nan tin cinco aña di servicio na Mariniers Kazerne nan por drenta den un Departamento di Gobierno cu ta traha riba e tereno di siguridad entre otro Polis, Duane, den cuerponan uniforma cu ta combati iligalidad y criminalidad.
E mandatario principal di nos pais ta considera esaki un punto hopi importante y un logro grandi pa motibo cu esaki ta duna nos hobennan mas perspectiva y mas oportunidad. El a expresa cu lo ta di hopi lamenta cu un hoben ta pasa den cinco aña den training y di experiencia den Mariniers Kazerne y despues e no ta bay traha un caminda unda e por aplica su conocimento y experciencia.
Un punto di discucion hopi importante, Prome Minister ta enfatisa cu di parti di Hulanda a sali e compromiso di Hulanda pa yuda Aruba den caso si Aruba encontra un crisis cu e refugiadonan di Venezuela. Ainda e detayenan no ta conoci pero lo wordo discuti den e proximo dianan. Pero naturalmente cu si algo mester pasa na Aruba, e cara di Reino lo keda malo si acaso nos no atende cu esaki na un bon manera. Hulanda tambe ta realisa esaki y a duna su palabra cu lo yuda. Naturlamente, Prome Minister ta bisa cu ta spera cu esaki lo no bira e caso y Aruba encontra su mes den e crisis di refugiado pero mester ta prepara. Aunke ta keda cu fe y confiansa cu e problemanan di Venezuela wordo soluciona eynan mes y nos no tin mester di haya un fluho grandi di refugiadonan.
E reunion a bay hopi bon y den bon ambiente unda hopi palabracionnan a worde concretisa riba tereno di husticia y combatimento di criminalidad pa poco poco Aruba por wordo haci mas sigur.


text:
Bin apoyá hóbennan di scouting i padvinderij durante konferensia di Turismo
WILLEMSTAD- 23 di yüni 2016– Dia 25 di yüni próksimo ta tuma lugá na WTC un konferensia dirigí riba turismo ku ta hiba di tema: Mi ta ON ku Turismo. E konferensia ta forma parti di e kampaña Dushi Hende t’ Ami; Mi ta ON! kual resientemente a keda lansá. Ta trata aki di un kampaña di konsientisashon dirigí spesialmente riba hóbennan. E grupo di enfoke di e konferensia ta hóbennan di scouting i padvinderij entre 12 i 15 aña.Ofisina di Turismo di Kòrsou (CTB) ta ekstendé un invitashon pa bin apoyá e hóbennan i siña for di nan presentashonnan.
Durante 4 siman e hóbennan di scouting i padvinderij a partisipá na seshonnan di informashon pa asina ta bon ekipá pa e konferensia. Den grupo e hóbennan lo presentá diferente tópiko ku tin relashon ku desaroyo di turismo. Ta trata aki di e siguiente tópikonan: 1) Kiko ta turismo?, 2) Turismo i Ekonomia, 3) Trabou den turismo, 4) Den sapatu di e turista i 5) Seguridat den sektor di turismo.
Nos ta invitá hóbennan di Kòrsou, personanan ku den nan trabou diario tin relashon direkto ku e industria di turismo i otro interesadonan pa bin presensiá e presentashonnan interesante ku e hóbennan lo bai trese dilanti. E konferensia ta tuma lugá djasabra awor dia 25 di yüni di 9or di mainta pa 1or di mèrdia na WTC. Pa inskribí, manda bo nòmber via mail pa CTB na e email adrès [email protected]E kampaña di konsientisashon aki ta finansiá pa Reda Sosial, ku fondo di Gobièrnu di Kòrsou. CTB tambe ta kontribuí finansieramente den e proyekto aki i huntu ku Fundashon Nos Kousa ta enkargá ku ehekushon di e proyekto.


text:
Willemstad, 6 di yuni 2018
Tópiko: Diskulpa pa eksprenshon hasi kontra un grupo den komunidad durante mi rueda di prensa di 4 di yuni 2018
Dia 16 di mart 2018 a tira un inval den mi kas pa buska dokumentonan ku ya tabata den poder di RdK i gobierno. E inval a bira un trauma pisa pa mi i mi kasa ku ta malu. Mi kasa a bira mas malu dor di e suseso ei.
Durante e rueda di prensa di 4 di yuni e siman aki mi a hasi un ekspreshon tokante un grupo den nos komunidad ku no ta na su luga. Mi a menshona e grupo di Hudiuw inesesaramente i esaki no tabata na su luga.
Pa medio di e komunikado aki mi kier pidi mi diskulpa na e grupo aki ku mi a ofende of pone atenshon indebido riba dje, esaki dor di mi emoshonan ku a subi durante e rueda di prensa.
Esaki no ta kita si e importansia di e puntonan ku mi a trese dilanti durante mi rueda di prensa.
Un biaha mas ke enfatisa ku RdK i Gobierno tabata tin tur informashon, tog a skohe pa e abuzo di tira un inval den mi kas ku tur e konsekuensianan menshona.
Atentamente
Werner Wiels


text:
KOMUNIKADO DI KUERPO POLISIAL KÒRSOU
412 / 2018
7 òktober 2018
Violensia relashonal ku un detenshon.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djadumingu 7 di òktober 2018 den oranan di mardugá alrededor di 04.47, Sentral di Polis a
dirigí un unidat pa un kas na Klein Sta. Martha, unda un hòmber lo tabata maltratá su
partner.
Na yegada na e kas, polis a topa e dama maltratá i a detené mesora e sospechoso, e
hòmber B.P.D. nase na Kòrsou di 29 aña di edat en konekshon ku violensia relashonal.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
WILLEMSTAD – Komo imunólogo médiko profesor Ashley Duits ta masha prekupá pa e plamamentu di enfermedat infeksioso for di Venezuela, manera malaria, sarampi i difteria. “No solamente na Kòrsou, sino den henter Reino tambe.”
Hulanda ta rechasá e responsabilidat pa prevenshon di peliger di kontaminashon di fo’i tera, Duits ta bisa. “Mundu ta plat. Tur dia tin diferente buelo ta sali pa e islanan rònt di nos i pa Hulanda. Den mitar dia un persona kontaminá por ta pará na Schiphol, i e por a kontaminá otro hende na kaminda.”
Diferente enfermedat infeksioso ta tormentá Venezuela. Na yüli di aña pasá a mèldu e promé kasonan di un viro di sarampi ku ta bini for di Asia. Den un aña e kantidat di kontaminashon a subi bai te 3545, ku 62 morto. Di e 40 infekshonnan ku a mèldu na Colombia, 23 tabata hende di Venezuela i 16 tabata trata di hende ku tabatin kontakto ku un òf mas di e 23 personanan ei.
‘PAHO ta insistí pa vaksiná tur mucha venesolano, no ta importá unda ku nan ta kedando’’
Promé ku e epidemia aktual, e kontinente latino merikano danki na programanan di vakunashon ofishalmente tabata liber di sarampi. Entretantu e viro no solamente a plama pa Colombia, sino pa tur otro pais den e region, te asta pa Estádos Unídos, kaminda a registrá 90 kontaminashon. Pan American Health Organization (PAHO) ta insistí pa vaksiná tur mucha venesolano, no ta importá unda nan ta kedando.
Difteria
Difteria tambe ta bèk na Venezuela, despues ku for di añanan nobenta a saka e enfermedat kontagioso i peligroso pa medio di vaksinashon di mucha. Por lo ménos 20 mucha i adulto a muri e aña aki di e enfermedat ku ta manifestá su mes komo un inflamashon severo di garganta.
Na Colombia a konstatá difteria serka ocho víktima maskulino di edat di 3 pa 37 aña. Seis di nan ta venesolano.
No tin kòntròl den e baraknan di strañero
“Promé i durante detenshon den e baraknan di strañero no tin eksaminashon médiko di e dòkter di prizòn, i e yunan ku a separá di nan mayornan tampoko no a eksaminá nan médikamente òf vaksiná nan”, Mary-Ann Goiri, kordinadó na Kòrsou pa VenAmerica Central y El Caribe, un organisashon ku ta envolví den e diáspora venesolano, ta bisa.
“Kòrsou a saka venesolano ku kanser, diabétis i enfermedat di kurason, asta den un kaso agudo di fayo di nir a resultá masha difísil pa haña kuido médiko pa e persona malu.”
‘Ta inimaginabel ku Reino Hulandes no ta tuma medida’
Ainda no a mèldu kaso serka e organisashon di kontaminashon ku difteria, keintura hel òf sarampi. “Pero e peliger di kontaminashon ta di bèrdè”, Goiri ta bisa. “E situashon na Venezuela ta e desaster humanitario di mas grandi den historia di Merka Latino, i e tin konsekuensha pa henter region karibense. Ta inimaginabel ku Reino Hulandes no ta tuma medida pa prevení un desaster na e islanan. Bon kla bisá, Kòrsou, Boneiru i Aruba no ta prepará pa un enfermedat infeksioso estayá.”
Malaria
Venezuela kasi a eradiká malaria kompletamente. Aworakí no tin un pais na mundu kaminda e kantidat di kaso di malaria ta oumentá asina rápido, asina World Health Organization (WHO) ta bisa. Aña pasá ta kalkulá ku tabatin 406.000 kaso, 69 porshento mas ku na 2016.
“Afortunadamente ainda no a haña e sangura di malaria riba Kòrsou”, Duits ta bisa. “Tin hende aki si ku ta sufri di malaria.”
Gastu haltu
Pa e hòspital na Kòrsou e trato di hende ilegal ta trese hopi gastu kuné. “Nos komunidat chikí ta disponé di un bùdjèt di gobièrnu limitá”. Duits ta bisa. “E desaroyonan na Venezuela diariamente ta pone Kòrsou enfrentá un dilema grandi.”


text:
Urvin Luwi Jano cantando cu Buleria a bira Rey di Tumba na Curacao 2018, Rocco den e prome 4 nan.
Diabierna anochi pa diasabra madruga a tuma lugar e final di Tumba 2018 Curacao y e biaha aki e Banda Buleria (di Aruba) cu un participante cantante Urvin Jano di Curacao a scor cu e tema "Cende e lus pa Corsow". E tema aki a cay na agrado di tur esnan cu tabata presente durante e festival. Anto e cantante Rocco a keda na e di cuater lugar. Buleria di Aruba na varios ocasion a duna presentacion na Curacao y awor cu nan truinfo mas porta lo ser habri pa nan. Aki na Aruba esnan cu a sigui e Festival a sinti cu esaki ta e Tumba campeon. Pabien na Urvin, Buleria, Rocco y tur otro participante di Aruba cu a bay participa na e Festival.


text:
Minister Oduber ta splica cu tin un ekipo na DOW cu ta encarga cu e parti di mantencion di scolnan,pero e ta responsabilidad di cada scol presenta na DOW pa cambionan cu nan kier mira den mantencion chikito. Contrario na antes, caminda hopi biaha departamentonan no tabata pone fondonan disponibel pa loke ta trata mantencion di nan edificio. Entrante Januari 2019, tur departamento di Gobierno y scolnan tin e responsabilidad pa nan “huisvesting”. Esey ta un otro maneho cu a wordo introduci conhuntamente hunto cu DOW y a wordo aproba den conseho di Minister dos luna pasa. Mescos cu directornan mester percura pa riba su presupuesto e tin placa pa salario p’e paga su trahadonan, e directornan aki mester percura pa nan tin fondo pa pa mantene nan edificio y no cu ta warda ora seis of shete aña pasa cu no por haci mantencionnan chikito mas, sino e ta bira un gasto grandi di 300 of 400 mil florin pa drecha cualkier problema di e edificio. Pues desde e presupuesto di 2019, tur departamentodi scolnan mester pone pa mantencion chikito di 20 mil florin. Tur departamento di Gobierno tin 87 edificio cu ta propio y cada hende mester percura p’e fondo aki ta riba nan presupuesto. Di e forma aki, por cu cuminsa desde Januari 2019 cu un plan di mantencion di cada edificio di Gobierno pa evita di yega na gastonan grandi pa mantencionnan grandi of hasta. E ta como maneho di Gobierno en general. Esey ta e decision cu ta wordo hiba aworaki cu e Minister encarga cu Educacion. Loke ta pasa ta cu nan ta traha scolnan cu fondo di pueblo y hopi biaha nan ta wordo traspasa pa un fundacion y e fundacion ey no ta mantene e edificio. Despues ora e problema di mantencion bira grandi, nan ta bay bek na Gobierno pa haci esaki.
P’esey, segun Minister Oduber, nan ta trahando riba e maneho di mantencion chikito, con nan ta bay atende cu mantencionnan grandi den futuro, pero tambe si en berdad mester traha scolnan di seis of shete miyon cu fondonan di pueblo, traspasa esaki pa un fundacion siendo cu na final Gobierno mesterpercura pa mantencion toch, sino na cierto momento e ta keda como edificio di Gobierno y ta dun’e den un bruikeling na un fundacion pa 20 of 30 aña pa nan haci uzo di dje.


text:
TANKI LEENDERT – Diabierna atardi na veld di Ayo e dos ekiponan di Minor di Aruba Little league a topa otro pa asina ken lo bira Campeon di Aruba. North league a sali brabo y ta gana cu score di 10-4 tras di bon pitcheo y bateo di Dwayne Dabian.
Diasabra mainta tawata wega number 2 die best out of three cu a tuma lugar na veld di Tanki Leendert. Center a sali brabo y ta bai ariba den 2 inning cu score di 8-0 riba un inside the park homerun di Keyon Ashby pero North league no ta baha cabes y ta Dwayne Dabian un biaha mas ta connecta un grandslam pa asina pone North league back den partido.
Ta den di ultimo inning atras 10-8 Dwayne Dabian un biaha mas ta bati di doblete pa asina empata e wega 10-10 y asina North league ta bin gana e ekipo Central cu score di 11-10.
Aruba North Little League awor lo representa Aruba den e Latinoamericano di Minor na Puerto Rico. Nos di Sports Zone Aruba ta deseanan tur clase di exito! Pabien na e staff di Coaches, na e mayornan y na e hungadornan cu e titulo di Campeon di Aruba!
Photo by Alvin Werleman.


text:
NewsOlympic News
Buki Conmemorativo 46 atleta Olimpico Arubano
A celebra un bunita ceremonia na Surfside Marina
Comite Olimpico Arubano a presenta nan buki conmemorativo di e 46 atletanan Olimpico Arubano
Durante un bunita ceremonia celebra na Aruba Surfside Marina, Comite Olimpico Arubano a lansa e buki conmemorativo na honor di tur e atletanan Arubano cu den pasado a representa nos dushi isla den Weganan Olimpico desde 1952. Presente na e anochi aki nos por a mira e Olimpians, e directiva y direccionnan di COA, Minister di Salubridad Publico, Turismo y Deporte Sr. Danqui Oduber, representante di Asociacion Arubano di Atletanan Olimpico (AAAO), federacionnan miembro di COA y invitadonan di honor.
E autor di e buki, Sr. Jossy Tromp a conta riba e idea con a bini na e buki aki cu a hiba hopi preparacion prome cu a yega na e concepto final. E historia di e buki ta papia pa su mes, e experencia cu cada atleta a biba ta simplemente excepcional. Ser un atleta Olimpico ta un titulo cu tiki por carga. Palabranan di elogio no ta suficiente pa loke tur e atletanan aki significa pa Aruba.
Na final presidente di COA, Roy Mezas hunto cu e autor Jossy Tromp y Olimpian Willem Maduro(Montreal 1976) den presencia di Minister Oduber a bautisa e buki conmemorativo na honor di nos atletanan Olimpico.
Un palabra di pabien grandi na tur cu di un of otro manera a contribui cu e magnifico evento aki.
Photo Credit: COA/Seever Krozendijk – Noel Werleman